Firaun Cleopatra: Legenda Pemerintah Wanita Mesir Purba

Firaun Cleopatra atau Cleopatra VII Philopator adalah firaun
terakhir yang memerintah Mesir di fasa Dinasti Ptolemaic. Baginda mempunyai
darah keturunan dari Ptolemy I Soter, jeneral tentera berdarah Yunani Macedonia
yang sentiasa menjadi peneman Alexander the Great ketika perluasan empayar,
kemudian mengasaskan Dinasti Ptolemaic sebagai pemula kepada Zaman Hellenistik
selepas kemangkatan Alexander.

KEHIDUPAN AWAL KE
PERLANTIKAN MENJADI FIRAUN

Cleopatra VII lahir pada 69 SM, puteri kedua dari enam adik
beradik hasil perkahwinan ayahandanya, Firaun Ptolemy XII dan ibunda yang masih
kabur identitinya. Berkemungkinan besar ibunda Cleopatra adalah Cleopatra VI
Tryphaena, juga dikenali sebagai Cleopatra V Tryphaena. Semasa remaja,
Cleopatra mempelajari seni dan falsafah Yunani di institusi Musaeum dan
Perpustakaan Alexandria.

Firaun berketurunan Ptolemy diberi takhta oleh organisasi
paderi bernama High Priest of Ptah yang mana tradisi kenaikan takhta mempunyai
campuran budaya antara Mesir dan Yunani Macedonia. Dinasti Ptolemy menubuhkan
sistem beraja Hellenistik dan menggunakan bahasa Yunani dalam urusan kerajaan.
Walaupun para firaun Ptolemy memerintah Mesir, mereka tidak ingin mempelajari
bahasa Mesir Purba yang sekian lama menjadi simbolik ketamadunan orang Piramid
ini. Berlainan dengan Cleopatra di zaman remaja, baginda mempelajari bahasa
Mesir Purba, menjadikan baginda sebagai firaun Ptolemy pertama mempelajari
lebih satu bahasa. Baginda juga mahir berbahasa Ethiopia, Hebrew, Arab, dialek
Syriac, Media, Parthia, dan Latin.

Tahun 58 SM, Cleopatra pernah menemani ayahandanya ketika
pengusiran ke Rom setelah berlaku pemberontakan yang membenarkan Berenice VI,
kakak sulung Cleopatra menaiki tahkta. Pada 55 SM, firaun Ptolemy XII dapat
mengembalikan takhtanya dengan bantuan ketenteraan dari Rom yang diketuai oleh
jeneral Aulus Gabinius dengan menggulingkan pemerintahan anak
sulungnya.

Pada 51 SM, Cleopatra dilantik menjadi firaun selepas
kemangkatan ayahandanya. Di fasa awal pemerintahannya, Cleopatra mengalami
banyak dugaan yang menimpa seperti kebuluran akibat kemarau berpanjangan dan
hasil pertanian yang tidak berhasil akibat ketidak-kawalan terhadap paras air
Sungai Nil. Baginda juga terpaksa menghadapi karenah para askar Gabiniani,
iaitu sebilangan askar Rom yang diperintah oleh jeneral Gabinius, bertugas
menjaga ayahanda Cleopatra atas sebab perlindungan setelah firaun Ptolemy XII
mendapat takhtanya dari tangan pengkhianat. Tambahan lagi, Cleopatra harus
melangsaikan hutang ayahandanya kepada Rom sebanyak 17.5 juta drachmas.

P3RANG SIVIL

Pada 29 Ogos 51 SM, Cleopatra menjadi pemerintah tunggal mengikut rekod penulisan bersama bukti bahawa baginda tidak mengiktiraf adik lelakinya, Ptolemy XIII sebagai pemangku serta menolak perkahwinan sesama mereka. Perkahwinan sesama adik-beradik adalah tradisi yang diamalkan sejak pemerintahan Firaun Ptolemy II, di mana baginda berkahwin dengan kakaknya, Arsinoe II. Ptolemy yang tidak berpuas hati dengan tindakan Cleopatra itu membina pengaruhnya dengan mengajak Potheinos, seorang sida, penasihat dan pengurus harta; komander p3rang iaitu Achillas, dan gurunya Theodotus of Chios bersatu menentang Cleopatra.

Pada 49 SM, Ptolemy XIII memulakan perlantikkan dirinya sebagai pemerintah dan berp3rang dengan Cleopatra di kota Alexandria. Di akhir pep3rangan, Cleopatra terpaksa berundur ke Thebes atas kekalahannya menentang adik sendiri. Pada musim luruh 48 SM, Cleopatra pergi ke Syria, salah satu jajahan Rom bersama adik perempuannya, Arsinoe IV bagi mengumpul kekuatan tenteranya untuk menumbangkan Ptolemy XIII sekali lagi. Namun kempen pep3rangan ke Alexandria terhenti kerana terpaksa berhadapan dengan askar Gabiniani dan askar adiknya, memaksa Cleopatra membina kubu di timur delta Sungai Nil.

Di Greece,  empayar Rom juga mengalami p3rang sivil terbesar iaitu P3rang Sivil Caesar dan P3rang Pharsalus adalah salah satu siri p3rang sivil tersebut melibatkan tentera kedua-dua jeneral p3rang berpengaruh, Julius Caesar dan Pompey pada 9 Ogos 48 SM. Tentera Pompey mengalami kekalahan teruk dan terpaksa berundur ke kota Tyre yang terletak di Lubnan. Kemudian Pompey memilih Mesir untuk memulihkan kekuatan tenteranya. Sebab? Pompey mempunyai hubungan erat dengan kerabat diraja Ptolemy. Penasihat Ptolemy XIII yang mengetahui misi Pompey itu melaporkannya menyatakan rasa tidak selesa akan kehadiran Pompey dan bala tenteranya.

Maka, misi membvnuh Pompey dilaksanakan dengan rancangan
jeneral Theodotus. Pada mulanya, surat jemputan dihantar kepada Pompey untuk
berlabuh di perlabuhan berdekatan kota Pelousion, seterusnya menyerang
gerombolan Pompey dan memancung kepalanya. Dengan kepala Pompey yang dip4ncung,
Ptolemy XIII dapat menunjukkan kuasanya dengan menyerahkan kepala tersebut
kepada Caesar. Tindakan Ptolemy XIII mengundang kemarahan Caesar dan memaksa
Ptolemy dan Cleopatra untuk berdamai di hadapan Caesar di istana kerajaan
dinasti Ptolemy.

CLEOPATRA BERSAMA
JULIUS CAESAR

Cleopatra cuba menghantar utusan sebagai wakilnya dalam pertemuan
damai itu namun apabila mendengar khabar bahawa Caesar lebih selesa berurusan
dengan kerabat diraja wanita, Cleopatra datang bersemuka dengannya sendirian. Menurut
sejarahwan Rom bernama Cassius Dio melalui penulisan rekodnya, Cleopatra tidak
memaklumkan kehadiran dalam pertemuan itu, sebaliknya menyeludup masuk ke
istana dengan memasuki gulungan tilam, bertemu Caesar berdua-duaan dengan
memakai pakaian menjolok mata dan menggoda dengan kebijaksanaannya.

Ptolemy XIII menyedari akan tindakan kotor Cleopatra mula menghasut penduduk Alexandira untuk memberontak. Caesar mengesan tindakan gila Ptolemy itu telah menangkapnya dan menenangkan orang ramai dengan kepetahan pidatonya. Pada akhir pertemuan ini, Cleopatra menang dengan kelayakannya sebagai pemerintah Mesir melalui wasiat ayahandanya. Ptolemy XIII tidak berpuas hati lagi dan memintak pertolongan adiknya yang memerintah kerajaan Cyprus, Arsinoe IV membawa pasukan tentera seramai 20,000 orang menawan Alexandria. Caesar dan Cleopatra yang tidak dapat melawan Ptolemy XIII terp3rangkap dalam istana seperti banduan sehinggalah 47 SM.

Antara bulan Januari dan Mac 47 SM, bantuan ketenteraan Rom
tiba ke Alexandria kemudian memaksa Ptolemy XIII dan Arsinoe IV berundur ke
Sungai Nile. Ptolemy XIII lemas dalam percubaan melarikan diri menggunakan bot
manakala Arsinoe IV ditangkap kemudian dibawa ke ibu kota Rom, kemudian
mendapat hukuman buangan ke kuil Artemis yang bertempat di Ephesus.

Walaupun Caesar berjaya menghapuskan kebangkitan
pemberontakan Ptolemy XIII, namun status Caesar sebagai ahli konsul telah tamat
pada akhir 47 SM. Pegawainya iaitu Antony berjaya membantu Caesar mendapat
lantikan sebagai Dictator, nama bagi ahli majistret republic Rom dan mendapat
kuasa bagi menyelesaikan konflik di Mesir. Bagi memastikan Cleopatra tidak
keterlaluan dalam memerintah seperti apa yang kakaknya lakukan, Caesar melantik
adik lelaki Cleopatra iaitu Ptolemy XIV sebagai pemerintah kedua melalui
perkahwinan sesama adik-beradik. Perkahwinan ini hanya sebagai langkah
politikal dan tiada hubungan cinta antara Cleopatra dan adiknya. Yang benar
ialah Caesar dan Cleopatra menjalin hubungan cinta secara sulit. Pernah Caesar
mengikuti rombongan Cleopatra berlayar di Sungai Nil bagi melihat
monumen-monumen Mesir Purba kerana Caesar ingin mengetahui lebih lanjut tentang
sungai ini. Tetapi sejarahwan bersepakat bahawa rombongan ini hanya pertemuan
romantik Caesar dan Cleopatra, tidak lebih dari itu.

Hasil dari hubungan sulit mereka berdua, lahirnya anak
lelaki bernama Caesarion atau ‘Firaun Caesar’ pada 23 Jun 47 SM. Caesar tidak
ingin anak hasil dari ratu Mesir diketahui sesiapa terutamanya isteri ketiganya
iaitu Calpurnia namun berlainan dengan Cleopatra, berkali-kali mengumumkan
kelahiran Ceasarion di khalayak ramai. Lebih memeranjatkan, Cleopatra bersama
Ptolemy XIV, membawa Caesarion pergi melawat di Rom bagi bertemu dengan Caesar.
Selepas lawatan itu, Caesar didapati dibvnuh pada 15 Mac 44 SM oleh ahli
konspirasi yang dirancang dari ahli senat yang khuatir akan kekuasaan Caesar
yang bakal melahirkan pemerintahan diktator. Beberapa bulan kemudian, Ptolemy
XIV m4ti diracun oleh Cleopatra dan mengangkat Caesarion yang berumur 3 tahun
menggantikan tempat adiknya.

CLEOPATRA DAN P3RANG SIVIL LIBERATORS’

Akibat dari pembvnuhan Caesar, p3rang sivil ini berlaku pada 42 SM bagi membela atas kemangkatan Caesar oleh persekutuan Second Triumvirate dengan para pembvnuh Caesar. Kedua-dua pihak iaitu Gaius Cassius Longinus, salah satu pembvnuh Caesar dan Publius Cornelius Dollabella, wakil konsul di Syria dan pegawai setia Caesar menulis surat permohonan bantuan ketenteraan kepada Cleopatra. Sudah semestinya Cleopatra berpihak kepada pembela Caesar, maka Cleopatra secara sopan menolak permintaan Cassius dengan alasan kerajaan sendiri juga mengalami konflik dalaman padahal baginda secara senyap menghantar 4 gerombolan tentera legion yang Caesar tinggalkan kepada Cornelius.

Di akhir pep3rangan, iaitu musim 42 SM, pembela Caesar memenangi pep3rangan dalam P3rang Kota Philippi dan membawa kepada pembvnuhan Cassius dan seorang lagi pembvnuh Caesar, Marcus Junius Brutus. Pada musim panas 41 SM, setelah Second Triumvirate menguasai seluruh empayar Rom, salah satu ahli persekutuan iaitu Marcus Antonius atau Antony menubuhkan ibu pejabat Tarsos di Anatolia dan mengajak Cleopatra untuk bertemu dengannya melalui persuratan.

Pada mulanya Cleopatra menolak ajakan Antony namun setelah dipujuk
oleh utusan Antony iaitu Quintus Dellius, baginda pergi ke Tarsos dengan kapal
mewahnya. Pertemuan ini memberi peluang kepada Cleopatra untuk menerangkan
salah sangka bahawa baginda memihak kepada para pembvnuh Caesar, setelah
berkali-kali bantuannya tiba lambat berjuang bersama tentera pembela. Namun
yang sebenarnya, Antony telah lama berkenan dengan Cleopatra dan ingin memulakan
hubungan cinta mereka walaupun dia sendiri mempunyai isteri ketiga bernama
Fulvia yang turut berjuang dalam politik Rom.

CLEOPATRA BERSAMA
ANTONY

Pada November 41 SM, Antony tiba di Alexandria atas jemputan
dari Cleopatra. Dia menaiki kapal mewah Cleopatra dan mendapat sambutan baik
dari penduduk Mesir kerana kehadirannya sama seperti Caesar, tidak membawa
rombongan tentera Rom seperti jeneral Rom lain lakukan. Cleopatra menerima
cinta Antony bukan kerana cinta semata. Antony seperti Caesar, ahli politik
yang berpengaruh. Dia adalah calon terbaik bagi Cleopatra untuk melahirkan
pewaris kuat seperti mana baginda berhubung sulit dengan Caesar.

Sepanjang bersama Antony, dia dapat merampas mana-mana tanah
bekas jajahan dinasti Plotemy seperti Cilicia dan Cyprus (masa itu milik Rom)
dan kembalikan kepada Cleopatra menggunakan kuasanya sebagai ahli sekutu
Triumvirate. Pada musim bunga 40 SM, Antony harus meninggalkan Mesir bagi
berhadapan konflik dalaman di jajahan Syria. Cleopatra membantu Antony bagi
memberi 200 buah kapal bagi memudahkan ekspedisi ke Syria. 3 tahun mereka
berdua berpisah namun Cleopatra tidak berputus hubungan dengan pasangannya.

Pada akhir 40 SM, Cleopatra melahirkan pasangan kembar
berlainan jantina, bernama Alexander Helios dan Cleopatra Selene II. Cleopatra
menamakan anaknya Helios (bermaksud matahari) dan Selene (bermaksud bulan) dari
nama dewa-dewi Yunai kerana baginda mengharapkan inilah petunjuk bahawa pada
masa akan dapat Antony berupaya menakluk empayar Parthia seperti Alexander The
Great lakukan dulu.

Setelah Fulvia meninggal dunia, Antony dipaksa membuktikan kepercayaannya kepada Octavian dengan mengahwinkan adik perempuan Octavian. Pada 37 SM, Antony bertemu dengan Cleopatra dan memohon untuk menampung perbelanjaan kempen pep3rangan Antony menentang Kerajaan Parthia. Sebagai balasan, dia bersetuju menyerahkan kawasan timur Mesir termasuklah Cyprus, Crete, Cyrenaica (Libya), Jericho dan sebahagian besar Syria dan Lubnan. Cleopatra bersetuju dan mereka tinggal bersama lagi sebagai kekasih, sehinggalah Cleopatra melahirkan anak lelaki kedua bernama Ptolemy Philadelphos pada 36 SM.

Walaupun memperoleh bantuan Cleopatra bagi melancarkan p3rang Antony, keputusannya kalah teruk di tangan Parthia. Antony memutuskan penceraian dengan adik perempuan Octavian dan rela pergi ke Mesir bagi bertemu Cleopatra kembali. Tahun 34 SM di mana Rom mengadakan sambutan “Donations of Alexandria”, Antomy mengumumkan bahawa Caesarion adalah anak Caesar dan layak memerintah Rom berbanding Octavian yang cuma berstatus anak angkat Caesar. Perkara ini mengundang kepada p3rang propaganda antara Antony dan Octavian, di mana bagi pihak Octavian, Antony telah dipengaruhi oleh Cleopatra demi menjadikan Mesir sebagai ibu kota Rom. Akhir tahun 32 SM, Senat melucutkan segala jawatan Antony dan Octavian mengisytiharkan pep3rangan kepada Cleopatra.

DI AKHIR KEHIDUPAN
CLEOPATRA

Pada 2 September 31 SM, bala tentera Octavian telah mengalahkan gabungan tentera pimpinan Antony dan Cleopatra dalam P3rang Actium. Kapal p3rang Cleopatra meninggalkan p3rang tersebut dan kembali ke Mesir. Antony ikut serta bersama beberapa buah kapal lain. Ketika Alexandira diserang oleh tentera Octavian pada 30 SM, Cleopatra terpaksa memalsukan kem4tiannya dan membawa berita ini kepada Antony. Setelah mendengar khabar tersebut, Antony membvnuh dirinya dalam kekalahannya dan tewas dalam mengekalkan kekuasaan Cleopatra.

Octavian memberi peluang kepada Cleopatra untuk tunduk
kepada Rom namun baginda berkeras dan mengurungkan dirinya di bilik tidur
bersama dua orang pembantunya. Dalam pengurungan, Cleopatra mendengar berita
bahawa dia dan keluarganya akan dibawa ke Rom. Dari situ Cleopatra mengambil
keputusan untuk membvnuh diri. Dikatakan, melalui Plutarch, Cleopatra
membenarkan dirinya digigit oleh jenis ular berbisa Asp yang berkait dengan
simbol keabadian. Mungkin atas dasar mengekalkan keabadian dirinya selamanya,
dia berbuat sedemikian. Octavian begitu marah namun dia harus menunaikan
permintaan terakhir Cleopatra iaitu kuburnya ditanam bersebelahan dengan
Antony.

Caesarion pula pergi ke Utara Mesir dan memerintah selama 18
hari, kemudian terpaksa menerima hukuman m4ti pada 29 Ogos 30 SM di Alexandira
kerana berhadapan dengan tuduhan palsu tentang perlantikan dirinya sebagai raja
yang dipersetujuan oleh Octavian. Dengan ketiadaan lagi pewaris keturunan
Ptolemy, Octavian mengistiharkan Mesir berada dalam jajahan daerah Rom. Maka
Octavian menjadi Maharaja Rom pertama dengan gelaran Augustus.

Cleopatra cuma berumur 39 tahun setelah kemangkatannya dan
telah memerintah Mesir selama 22 tahun. Cleopatra boleh dikatakan sebagai
wanita besi walaupun bersikap Machiavellianism kerana baginda mampu
mempertahankan  kemerdekaan Mesir selagi
mana dia bergelar Firaun dan mempunyai tanggungjawab kepada rakyatnya, walaupun
terpaksa menggoda dua tokoh politik terkenal. Baginda juga mampu mempertahankan
sebuah tradisi Mesir Purba bernama ma’at – keseimbangan dan keharmonian –
selagi mana tradisi tersebut masih dipraktikan. Walaupun Cleopatra bukan
berdarah Mesir, namun baginda adalah simbolik kewanitaan yang mmepunyai
sumbangan terbesar dalam sejarah tamadun Mesir Purba.

Kini, legasi Cleopatra diabadikan dalam dunia dokumentasi sejarah Mesir Purba seperti National Geographic dan Ancient History. Tidak ketinggalan dunia perfileman juga menyiarkan kehidupan Cleopatra dalam politik ‘godaan’ dalam filem Cleopatra (1963) arahan Joseph L. Mankiewicz. Di Jepun, syarikat Design Works yang mereka mobile game Fate/Grand Order – video permainan mengenai P3rang Holy Grail, pep3rangan antara ahli sihir bersama penemannya berupa roh tokoh sejarah bernama Servant – menerapkan watak Cleopatra sebagai Servant dengan kelasnya sebagai Assassin.

SUMBER:

Flamarion, Edith (1997). Cleopatra: The Life and
Death of a Pharaoh. “Abrams Discoveries”
series. Translated by Bonfante-Warren, Alexandra. Harry Abrams.

Fletcher, Joann (2008), Cleopatra
the Great: The Woman Behind the Legend, New York: Harper.

Johnson, Janet H. (1999), “Late and
Ptolemaic periods, overview”, in Bard, Kathryn A. (ed.), Encyclopedia
of the Archaeology of Ancient Egypt, London: Routledge, pp. 66–72.

Pina Polo, Francisco (2013), “The Great
Seducer: Cleopatra, Queen and Sex Symbol”, in
Knippschild, Silke; García Morcillo, Marta (eds.), Seduction and Power:
Antiquity in the Visual and Performing Arts, London: Bloomsbury Academic.

Volkmann, Hans (1958). Cleopatra: a Study in Politics
and Propaganda. T.J. Cadoux, trans. New York: Sagamore Press.


72 Hantu-Hantu Yahudi

Jika masyarakat Melayu terkenal dengan jin yang menyerupai hantu seperti pontianak, hantu raya, pocong atau toyol, terdapat 72 jenis hantu yang wujud dalam kepercayaan Yahudi. Mengikut kepercayaan mereka, jin-jin ini merupakan komander-komander utama pasukan ten-tera syaitan dan berkeliaran melakukan kerosakan di atas muka bumi.

Setiap puaka memiliki kepakaran dan kesaktian tertentu seperti memukau, menyihir, menjelma, membentuk sesiapa atau apa sahaja serta mempengaruhi pemikiran manusia agar mereka terpesong daripada jalan kebenaran. Berikutan jin memiliki kekuatan sihir dan magis, sesetengah hantu ini dipuja oleh pihak tertentu dalam ritual songsang dan diseru ahli sihir kononnya bagi mendapatkan bantuan makhluk ghaib terbabit.

Mengikut mitos kaum Yahudi, kesemua jin ini dikurung dalam tujuh bekas berasingan oleh Nabi Sulaiman a.s. Kesemua bekas ini kemudiannya diletakkan di Haikal Sulaiman dan terkurung selama ratusan tahun. Tetapi semua itu berubah apabila peristiwa Pengepungan Jerusalem berlaku pada 70 SM.

Peristiwa yang berlaku dari April hingga September 70 SM itu menyaksikan angkatan Rom yang diketuai putera Maharaja Vespasian, Titus dan panglimanya Julius Alexander berjaya menakluk dan menjarah kota suci tiga agama samawi itu. Antara lokasi yang menjadi sasaran penjarahan ialah haikal dengan tujuh bekas ini dibuka oleh ten-tera-ten-tera Rom.

Akibatnya, semua hantu yang terperangkap dalam bekas tersebut dibebaskan dan kononnya terus berkeliaran sehingga hari ini. Berikut beberapa jenis jin atau hantu yang dipercayai oleh orang Yahudi:

Bael ialah puaka pemalas dan enggan tunduk diperintah oleh sesiapa. Dalam ensiklopedia The Lesser Key of Solomon, ia boleh muncul sama ada dalam bentuk manusia, katak atau kucing atau kombinasi mana yang disukainya.

Manakala Pseudomonarchia Daemonum dan Dictionnaire Infernal menggambarkan Bael mempunyai tiga kepala iaitu kepala manusia, kepala kucing dan kepala katak, berkaki seperti labah-labah dan bersuara garau. Ia berkebolehan mengghaibkan dirinya, diangkat sebagai raja di timur dan menguasai 66 pasukan tentera syaitan.

Puaka ini dikatakan berkuasa menyebabkan gempa bumi, membekukan sesuatu yang sedang bergerak dan memukau seseorang sehingga menganggap manusia yang menjadi pengikutnya dipandang mulia dan memahami pelbagai bahasa. Menguasai 31 pasukan ten-tera syaitan dan akan menjelma di hadapan ahli sihir sebagai seorang lelaki tua kurus sambil memegang seekor burung dan menunggang seekor buaya.

Digelar sebagai ‘Raja Ramal’ kerana kononnya berkuasa meramal masa hadapan, membantu pengikutnya mengesan harta karun dan mencungkil masa lampau. Ia juga digambarkan memiliki perwatakan nakal, suka menukar rupa bentuknya dan menyakat sesiapa yang menyerunya.

Berkebolehan mengubah rupa bentuk sesiapa yang berada di sekelilingnya seperti menukarkan manusia kepada serigala atau beruang, mengetahui rahsia terpendam, menyebabkan penularan penyakit dan mampu mengubatinya. Apabila diseru oleh mana-mana ahli sihir, ia menjelma sebagai seekor kucing besar atau singa atau menyerupai seorang lelaki.

Dikenali juga sebagai puaka yang amat jahat dan licik. Bila diseru, ia akan menjelma sebagai singa berkepala keldai. Merupakan dalam ilmu mencuri dan menjadi batu api untuk mendorong seseorang itu mencuri.

Dinamakan sempena Dewa Amon (Tamadun Mesir Purba) atau Baal-hamon (Carthage). Ia digambarkan sebagai lelaki berkepala burung atau seekor serigala berekor ular.  Seperti Valefar, Amon juga licik menggoda dan memanipulasi manusia sehingga mereka menganggapnya sebagai ‘Tuhan’.

Dianggap hantu paling merbah-aya dan berkuasa di kalangan jin serta menguasai 200 pasukan ten-tera syaitan. Amat sukar diseru mengikut ahli sihir tetapi bila ia muncul, ia menjelma bak seorang raja sambil diiringi oleh ten-tera dan muzik tertentu. Selalunya diseru bagi merealisasikan impian seseorang agar menjadi lebih berkuasa.

Digambarkan sebagai manusia berkaki kuda sambil memegang pan-ah, mempunyai kulit berwarna perak berkilauan, berambut putih dan bermata merah bila diseru. Menguasai 50 pasukan ten-tera syaitan dan berkuasa dalam bidang perubatan.

Bila diseru dalam ritual mereka, ia kononnya menjelma sebagai babun atau manusia berkepala anjing. Berkebolehan menjawab segala persoalan lampau dan masa hadapan (ramalan masa depan seperti Vassago), mendamaikan permusuhan dan memberi kehormatan kepada sesiapa yang menyerunya. Dikatakan memerintah 45 pasukan ten-tera syaitan.

Berkuasa membangkitkan nafsu seksual manusia dan menghasut mereka agar bertelanjang dan terjebak ke kancah perzinaan. Digambarkan dalam buku-buku demonologi sebagai makhluk berkepala harimau dan bersayap.

Menguasai 85 pasukan ten-tera syaitan dan digelar Raja Neraka mengikut buku-buku demonologi. Menjelma sebagai seorang kesatria (knight) yang menunggang kuda pucat dan diiringi muzik tertentu, mulutnya mengeluarkan api. Antara jin yang agak sukar diseru kerana penyerunya mesti bersikap berani apabila Beleth muncul. Ini kerana ia akan muncul dengan rupa yang garang bagi menguji keberanian si penyerunya.

Suka menghasut manusia agar saling bercakaran sehingga berlakunya peper-angan. Pertelagahan yang wujud tidak akan selesai sehinggalah Lerie beredar. Untuk mengelakkan pertelagahan sesama manusia berterusan, orang Yahudi dinasihatkan memot-ong bahagian tubuh yang tercedera atau ma-ti. Kononnya menguasai 30 pasukan ten-tera syaitan dan bila diseru, ia menjelma sebagai seorang pemanah yang tampan.

Berkuasa memindahkan seseorang ke tempat atau negara lain dan mengetahui selok-belok batu-batan dan tumbuhan herba. Bila diseru, ia menjelma sebagai lelaki gagah berekor ular yang menunggang kuda pucat dan menguasai 30 pasukan ten-tera syaitan.

Digelar ‘Putera Helah’ dan menjelma sebagai jin yang memiliki kepala singa dan berkaki angsa. Seseorang yang dikuasainya akan lebih gemar bergaduh daripada bercakap. Menguasai 36 pasukan ten-tera syaitan dan berkuasa menjadikan penyerunya cerdik dan berani.


Tsukin Jigoku – Keretapi Neraka Jepun

Jika anda pernah berkunjung ke Jepun dan menaiki komuter ke mana-mana, usah terkejut jika rakyat Jepun menggelar komuter mereka sebagai tsukin jigoku atau komuter dari neraka. Ya, nampak kasar gelaran yang diberi warga negara Matahari Terbit itu tetapi ada sebab ia dibenci sebegitu rupa oleh mereka.

Bagi yang pernah menaiki komuter di sana, pasti faham situasi para penumpang bersesak-sesak dalam gerabak komuter mengalahkan tin ikan sardin. Dan pada sesetengah masa, kita melihat kerenah pekerja transit menolak seberapa ramai orang dalam komuter yang sesak sambil ia meneruskan perjalanan. Kira-kira 8.7 juta penumpang melakukannya setiap hari sekaligus menjadikan ia sistem pengangkutan metro paling sibuk di dunia.

Bagi yang pernah menetap di Tokyo pasti tahu ini merupakan kawasan metropolitan terbesar di dunia dengan populasi melebihi 32 juta orang. Dan jika anda perasan, kebanyakan rancangan pembangunan metropolis itu direka tanpa memikirkan kelibat kereta. Justeru, usah terkejut kadar pemilikan kereta di sana pada tahun 80-an sama dengan kadar pemilikan kereta di Amerika Syarikat (AS) pada tahun 30-an.

Justeru, ramai penduduk Tokyo amat bergantung kepada sistem pengangkutan awam untuk pergi ke mana-mana. Tak percaya? 57% perjalanan membabitkan semua aktiviti termasuk perniagaan dan sosial dibuat menggunakan keretapi dan bas. Akibatnya, kebanyakan sistem pengangkutan metro mengalami masalah terlebih kapasiti sehingga mencecah 199%!

Selain sebab terlampau padat, warga Tokyo terutama wanita menggelar komuter Jepun tsukin jigoku kerana chikan atau peraba dalam keretapi. Lebih 4,000 orang ditahan setiap tahun kerana kesalahan mencabul dan dalam satu kaji selidik, 17% responden mengakui pernah diraba pada satu ketika dalam kehidupan mereka semasa menaiki keretapi.

Untuk mengelak isu ini dari bertambah parah, Jepun memperkenalkan gerabak keretapi khas untuk wanita pada tahun 2005. Solusi ini dilihat berjaya mengurangkan masalah chikan. Selain itu, Tokyo juga berusaha mengurangkan kesesakan komuter kepada 155% bagi mengurangkan isu penumpang mengalami masalah pernafasan.

Dengan situasi pandemik Covid-19 yang membadai dunia hari ini termasuk Jepun, maka ramai yang melihat bekerja dari rumah sebagai satu rahmat. Ini kerana mereka tidak perlu lagi mengharungi situasi tsukin jigoku jika hendak ke tempat kerja.

Berdasarkan satu kaji selidik yang dijalankan agensi berita Jepun Jiji, 70% responden percaya kerja dari rumah seharusnya diteruskan walaupun selepas tamat pandemik Covid-19. Manakala 68.2% responden percaya bekerja dari rumah memberi kelebihan besar kerana dapat mengelak tsukin jigoku.

Selain tsukin jigoku, Jepun juga dilihat mahu mempercepatkan usaha pendigitalannya ke seluruh negara. Siapa sangka negara Matahari Terbit itu ketinggalan dalam aspek ini dan itu mahu segera ditangani oleh Perdana Menteri Shinzo Abe. Usaha pendigitalan dilihat cara terbaik mengurangkan isu tsukin jigoku secara jangka panjang.

Tetapi bagi yang sudah tidak tahan dengan isu tsukin jigoku, mereka memilih meninggalkan Tokyo dan tinggal di kawasan yang kurang padat. Seorang bekas penduduk Tokyo yang enggan didedahkan identitinya berkata, “Saya tertanya-tanya bagaimana saya boleh bertahan dengan situasi mengarut itu untuk bertahun-tahun lamanya.”

RUJUKAN:

Agency. (2020). Japanese want to work from home more, to avoid ‘tsukin jigoku’ (commuter hell). The Star. https://www.thestar.com.my/lifestyle/living/2020/07/14/japanese-advocating-for-more-wfh-to-avoid-tsukin-jigoku-commuter-hell

Goldschein, Eric. (2012). Take A Look At Why The Tokyo Metro Is Known As ‘Commuter Hell’. Business Insider. https://www.businessinsider.com/tokyo-metro-commuter-hell-2012-1


Kota Larangan China Yang Agung

Kota Larangan merupakan istana diraja yang pernah menjadi kediaman bagi maharaja-maharaja Cina di zaman dua dinasti terakhir, iaitu Dinasti Ming dan Dinasti Qing. Kompleks ini meliputi keluasan sebesar 720 000 meter persegi dan ia diisytiharkan sebagai Tapak Warisan Dunia pada tahun 1987. Kota Larangan disenaraikan oleh UNESCO sebagai tapak bersejarah yang mempunyai koleksi struktur kayu purba yang paling banyak di dunia.

Pembinaan Kota Larangan di Beijing, China dimulakan pada tahun keempat pemerintahan Maharaja Ming Yongle (1406M) dan disiapkan pada tahun 1420M. Pada setengah milenium berikutnya, Kota Larangan menyaksikan pertabalan seramai 14 orang maharaja Ming dan 10 orang maharaja Qing. Kota Larangan dibina sebagai replika bagi ‘Istana Ungu’ di kayangan, lantaran maharaja China dianggap sebagai Anak Tuhan.

Banyak batu besar dilombong dan diangkut ke tapak Kota Larangan untuk tujuan pembinaannya. Batu yang paling berat dianggarkan mencecah 200 tan dan dipercayai berat sebenarnya adalah 330 tan sebelum bongkahnya pecah.

Sejarahwan mendapati bahawa bongkah-bongkah besar ini diambil dari sebuah kuari yang terletak sejauh 70km dari Kota Larangan. Memandangkan masyarakat Cina telah pun menggunakan teknologi roda sejak 1500SM, maka sejarahwan berpendapat bahawa dengan kaedah itulah kesemua batu besar ini diangkut.

Namun pada tahun lalu, sebuah dokumen yang berusia 500 tahun selesai diterjemahkan dan ia mendedahkan bagaimana batu-batu gergasi yang digunakan untuk membina Kota Larangan ini digelongsorkan sejauh berbatu-batu di atas kereta luncur salji yang dibina khas, dan ia ditarik oleh sekumpulan lelaki selama 28 hari di atas laluan berais yang basah dan licin.

Pekerja-pekerja yang bertugas mengangkut batu-batu ini turut menggali perigi di setiap 500 meter bagi mendapatkan air untuk dituang di atas ais tempat laluan batu-batu ini supaya permukaannya kekal licin sekaligus memudahkan kerja-kerja penggelongsoran.

Akses menjadi lebih ketat di Istana Dalam lantaran ia adalah bahagian terdalam di Kota Larangan, manakala Istana Luar pula berfungsi sebagai tempat berlangsungnya upacara dan ia boleh diakses oelh pegawai-pegawai kerajaan dan kehormat-kehormat dari luar negara. Tambahan lagi, kaum lelaki yang dibenarkan memasuki Istana Dalam hanyalah sida-sida. Hal ini bertujuan untuk memastikan ‘ketulenan’ zuriat maharaja.Kota Larangan mempunyai 800 buah bangunan dan dipercayai mengandungi kira-kira 9000 buah bilik (pada hakikatnya sebanyak 8700 buah). Namun, kesemua bilik dan bangunan ini tidak dapat diakses oleh rakyat awam Cina memandangkan ia adalah kediaman maharaja dan keluarga diraja.

Tambahan lagi, maharaja-maharaja Ming dan Qing mempunyai ramai gundik untuk memuaskan nafsu syahwat mereka – catatan-catatan sejarah menyebutkan bahawa di zaman Dinasti Qing, terdapat seramai 20 000 orang gundik! Kota Larangan merupakan pusat pentadbiran di Cina dan ia dipenuhi dengan kemewahan dan kesenangan. Sebagai contoh, dipercayai bahawa hidangan buat Maharani Balu Cixi kebiasaannya terdiri daripada sebanyak 108 jenis juadah, jumlah yang boleh mengisi perut ribuan rakyatnya yang miskin.

Dalam pada besarnya kuasa yang dipegang oleh maharaja dan megahnya kemewahan yang memenuhi setiap inci kehidupannya, menjalani hidup di dalam Kota Larangan saling tidak tumpah seperti hidup di dalam sangkar yang bersepuh emas.

Hal ini kerana maharaja tidak bebas untuk keluar dari tembok Kota Larangan. Langkah-langkah keselamatan yang ketat lazim diambil apabila maharaja mahu berangkat ke luar Kota Larangan. Antaranya seperti maharaja akan diangkut menaiki tandu sambil diiringi oleh sepasukan pengawal. Jalan yang bakal dilalui pula terlebih dahulu ditinjau keadaannya.

Tambah mengagumkan, catatan Houckgeest tentang kunjungannya ke Kota Larangan pada tahun 1795 diabadikan di dalam jurnalnya. Memandangkan Houckgeest melawat Kota Larangan pada zaman kemuncaknya, maka beliau sempat menyaksikan kekayaan dan kemegahan yang dimiliki oleh empayar berkenaan, di mana kesemuanya itu diperincikan di dalam jurnalnya itu.Menariknya, orang Barat terawal yang dibenarkan memasuki Kota Larangan adalah seorang mubaligh Jesuit dari Itali, iaitu Matteo Ricci.

Walaupun misi Ricci di China adalah untuk menyebarkan agama Kristian, kemasukannya ke dalam Kota Larangan pada tahun 1601 bukanlah disebabkan oleh agama yang dianutnya, akan tetapi disebabkan oleh pengetahuan saintifiknya yang mendalam. Orang Barat lain yang berpeluang memasuki Kota Larangan adalah Andreas Everardus van Braam Houckgeest, seorang warga Amerika, yang kali ini berlaku di zaman Dinasti Qing.

Houckgeest juga menitipkan kepada para pembacanya kisah-kisah luar biasa tentang kehidupan di dalam Kota Larangan. Misalnya, beliau menulis bahawa beliau pernah dihidangkan dengan daging telah dijamah oleh maharaja. Menurutnya, hal ini merupakan suatu kemuliaan besar yang diberikan oleh maharaja.

Antara lain seperti pengehadan yang melarang pemegang tiket pelanconan tahunan dari melawat (Kota Larangan) pada musim-musim puncak, usaha menggalakkan pelancong agar datang melawat pada waktu tengahari, dan juga galakan untuk membeli tiket lebih awal. Mungkin ini merupakan langkah yang bagus untuk diambil lantaran langkah-langkah tersebut berupaya mengurangkan beban pelancongan di Kota Larangan, namun pada masa yang sama terus membenarkannya untuk dikunjungi oleh orang awam.

Pada hari ini, akses ke Kota Larangan bukan lagi suatu larangan, memandangkan kira-kira 7 juta orang pelancong dianggarkan mengunjungi tapak bersejarah ini pada setiap tahun. Memandangkan jumlah pelancong yang begitu ramai itu turut membawa maksud ancaman terhadap Kota Larangan itu sendiri, maka lahir usul untuk mengehadkan jumlah pelancong.

TERJEMAHAN:

Wu Mingren. (30 Jun 2014). The Great Forbidden City of China. Ancient Origins.
https://www.ancient-origins.net/ancient-places-asia/great-forbidden-city-china-001808


Mimaland: Keriangan Yang Menjadi Tragedi

Sebut saja taman tema air, ramai membayangkan nama seperti Desa Water Park, Mines Wonderland atau Sunway Lagoon. Tetapi bagi generasi lama, mereka lebih mengingati Mimaland. Mimaland bukan sekadar taman tema air terbesar negara malah merupakan taman tema air pertama yang wujud di Malaysia.

Mimaland yang dibuka pada tahun 1975 terletak di Batu 12, Ulu Gombak. Bagi warga kota, ia merupakan tempat terbaik untuk mereka melepaskan diri dari hiruk-pikuk kesibukan kota kerana hanya terletak 20 kilometer dari Kuala Lumpur. Menariknya, Mimaland turut mempunyai taman bertemakan Jurassic Park, 30 tahun sebelum filem arahan Steven Spielberg itu ditayangkan di pawagam.

Taman tema ini bukan saja mempunyai replika haiwan pra-sejarah bersaiz besar. Bahkan, Mimaland mempunyai gelungsur-gelungsur air dan menawarkan pelbagai aktiviti luar kepada para pengunjung di taman yang berlatarkan hutan tropika termasuk memancing dan menaiki perahu di kawasan tasik buatan manusia.

Bagi yang ingin menginap di Mimaland, mereka boleh menginap sama ada di motel yang mempunyai 24 buah bilik, 10 buah chalet yang dibina di tepi tasik dan sebuah rumah persinggahan terdiri daripada empat dormitori dan 100 buah katil. Yang pasti, pengunjung Mimaland bukan saja terdiri daripada orang awam tetapi juga selebriti dan orang kenamaan.

Peminat-peminat filem lama pasti perasan sesetengah filem menjadikan Mimaland sebagai latar tempat filem mereka. Bagi pengarah Othman Hafsham, Mimaland pernah digunakan sebagai lokasi penggambaran dua filemnya iaitu Mekanik (1983) dan Suara Kekasih (1986).

Manakala dalam filem Gila-Gila Remaja, Azroy (Faizal Hussein) mengingatkan kekasihnya Suziana (Rehana Yasin) agar tidak lupa temu janji mereka di situ. Malah, adegan mereka turut dirakam di Mimaland.

Bagi penduduk di luar Kuala Lumpur, lawatan ke Mimaland ialah satu prospek yang tidak boleh dilepaskan seperti diceritakan suri rumah, Chitty Yeoh, 55. Dia berkata, “Kami pernah pergi ke Mimaland pada tahun 80-an tetapi saya tidak ingat harga tiket ketika itu.

“Kanak-kanak antara yang paling seronok, saudara-mara saya datang dari Pulau Pinang datang melawat kami semasa cuti sekolah dan taman tema pula baru dibuka. Ia penuh dengan orang ramai seperti Sunway Lagoon pada musim cuti.” Yeoh memberitahu mereka tidak pernah bermalam di Mimaland kerana menetap di Kuala Lumpur dan pulang pada waktu siang.

Bagaimanapun, reputasi Mimaland mula terjejas apabila dilanda beberapa kontroversi. Pada Januari 1993, seorang pelancong Singapura ditemui m4t1 lemas dalam kolam taman itu. Ini disusuli tanah runtuh kecil yang tercetus akibat kerja pengubahsuaian pada bahagian kolam pada 1994. Isu keselamatan memaksa pihak pengurusan menutup terus Mimaland pada tahun sama.

Sejak itu, Mimaland tidak lagi seperti dahulu. Bangunan-bangunan yang dahulu pernah diisi dengan hiruk-pikuk bunyi pengunjung kini rebah menyembah bumi. Manakala replika haiwan pra-sejarah pula kini dilitupi dengan semak-samun.

Suasana sebegini yang liar dan menakutkan menarik minat individu-individu berhati kering mencari hantu di kawasan taman yang ditinggalkan. Apa yang dilakukan mereka agak berani memandangkan Mimaland masih lagi dimiliki oleh pemilik persendirian dan dikawal oleh pengawal keselamatan.

Jika tidak terserempak dengan pencari-pencari hantu, Orang Asli dari petempatan berhampiran juga dikesan berada di kawasan berkenaan. Mereka dikatakan selalu memburu musang dan tupai. Jika bernasib baik, mereka kadang-kadang mendapat babi hutan dan rusa sebagai haiwan buruan.

Pada satu ketika, wujud rancangan membangunkan semula Mimaland membabitkan kerjasama Mimaland Bhd yang dikawal MPHB Capital and Magna Senandung Sdn Bhd, sebuah anak syarikat Bandar Raya Developments Bhd. Menerusi satu laporan New Straits Times pada 2011, kedua-dua syarikat membangunkan kawasan tanah seluas 131 hektar per segi.

Mengikut perancangan, kedua-dua syarikat mahu membangunkan projek perumahan mewah berlatar belakangkan alam semulajadi termasuk laluan air dan kawasan lembah dengan harga permulaan RM500,000. Bagaimanapun, projek tersebut dibatalkan pada tahun 2015 tanpa dinyatakan sebab pembatalan.

Kini, Mimaland menjadi subjek filem seram arahan Nevin Hiong iaitu Mimaland. Filem yang diterajui Fattah Amin dan Sophia Albarakbah mengisahkan sepasang suami isteri diberi peluang membuat rancangan realiti televisyen di Mimaland. Tetapi sebaik mereka melangkah ke kawasan taman yang ditinggalkan, mereka berdepan satu misteri yang meng4nc4m nyawa mereka. Mimaland kini ditayangkan di pawagam.

RUJUKAN:

Yusof, Teh Athira. (2020). NST175: The rise and fall of Mimaland. New Straits Times. https://www.nst.com.my/news/nation/2020/10/629480/nst175-rise-and-fall-mimaland


Apabila Timur Tengah Sebantal Dengan Iran Dan Israel

Januari 2020 memang bulan yang gila. Dalam sekejap sentimen W*3 telah menjadi WWZ. Namun di sebalik persepsi dan prasangka, berzaman juga mulut orang menabur pendapat bahawa Iran dan Israel ialah sekutu svlit yang bertengkar hanya sebagai lakonan media. Pada bulan Januari yang gila, persepsi tersebut mungkin boleh dipersetujui sebagai separa-benar. Iran dan Israel tidak sama sekali sekutu, apatah lagi sahabat di sebalik tabir. Masing-masing enggan berp3r4ng atas faktor-faktor jelas.

Namun halatuju kedua-dua negara nampaknya mempunyai perkongsian kepentingan berkaitan Palestin. Umumnya, Palestin takkan mungkin boleh merdeka secara sendiri. Melainkan jika Israel mempunyai Perdana Menteri yang suci dalam debu dengan Knesset didominasikan ahli-ahli politik dipukau. Memandangkan perkara tersebut takkan berlaku, Palestin memerlukan pakatan kuat daripada gagasan negara-negara Arab.

Gagasan ini pula dahulu kuat bersekutu dan bersatu demi kepentingan Palestin. Mereka bertelingkah macam mana pun. Tetapi kalau topik timbul pasal Palestin, semua pemimpin Arab sanggup mengikat bulu dada masing-masing sebagai tanda ukhwah. Semua ini sudah berubah. Palestin telah kehilangan hubungan ukhwah ini.

Percaturan Hassan Rouhani telah menyatukan gagasan Arab terhadap Iran. Apabila Arab terlalu fokuskan Iran, semangat demi Palestin telah terganggu. Arab takkan mampu fokus dengan dua matlamat pada masa yang sama, lebih-lebih lagi dengan ekonomi tidak mesra minyak. Rancangan Keamanan Palestin-Israel yang dijaja Donald Trump sebagai “peluang terakhir” telah jelas menunjukkan warna kulit Gagasan Arab. Inisiatif dibawa Washington D.C. mendapat sokongan kepimpinan Arab (Nissenbaum, 2020).

Perubahan kiblat politik Arab berlaku kerana Iran. Israel memerlukan Iran yang agresif. Pengaruh Iran di Timur Tengah memberikan penampan yang sangat bagus untuk Israel bertindak sesuka hati. Tindakan Iran bukan sahaja mengecilkan persahabatan Palestin. Perlu diketahui juga bahawa dua organisasi besar Palestin menerima sokongan dana dan bantuan daripada Iran. Perkara ini disahkan Presiden Palestin Mahmoud Abbas sendiri, bahawasanya Hamas dibantu Iran yang menghantar senjata kepadanya dan juga Hezbollah (Horowitz, 2014).

Siri bantuan ini bermula selepas ketiadaan Yasser Arafat, dimana Hamas sudahpun hampir muflis. Namun hampir 10 tahun kemudian, keakraban Hamas bersama Arab Saudi telah memutuskan bekalan tersebut. Lebih-lebih lagi apabila Hamas menyokong penentang kerajaan dalam Perang Saudara Syria. Perkara ini disahkan Hamas sendiri (Levy, 2015).

Bagi Israel, sokongan Iran jika dapat dikembalikan boleh meretakkan hubungan Hamas bersama Fatah, sekaligus melemahkan Palestin. Pada masa yang sama, Donald Trump mungkin sedang mengambil pedoman daripada taktik Lyndon B. Johnson dalam pengendalian P3r4ng Vietnam: isytihar menang dan cabut lari. Amerika Syarikat meskipun telah menghantar beberapa pasukan ke Timur Tengah masih dilihat cenderung untuk keluar daripada rantau tersebut.

Bayangkan Amerika tiada. Iran semestinya ada anjakan besar di Iraq yang ingin Amerika keluar. Tanpa Amerika pula, Jordan akan terancam, satu perkara yang amat diinginkan Israel (Harel, 2020). Namun tiadanya Amerika juga mendatangkan bahaya kepada Israel yang masih belum stabil kerana tiada kerajaan bermandat. Karier Benjamin Netanyahu pula dilihat semakin menghampiri jalan penamat.

Namun pihak yang paling rugi ialah Palestin, kerana semua mata Arab berpaling ke arah Tehran. Sementara itu Tel Aviv/Jerusalem bebas berbuat apa-apa saja. Tiada siapa boleh memandang rendah terhadap Israel. Kerajaan mereka mempunyai kuasa diplomasi yang luar biasa. Dengan pemerintahan Trump, apa-apa saja halal bagi mereka. Dan perkongsian daripada jurnalis Karni Eldad dalam rencananya untuk akhbar Makor Rishon juga harus dipautkan.

“Kita mengambil Judea dan Samaria. Kita biar rakyat Palestin pilih: siapa yang ingin menetap dengan aman, (suruh) mereka hormat dan buang cita-cita nasionalisme. Siapa yang ingin menyertai keg4n4san dan bermimpikan Palestin Raya perlu diusir bersama kaum keluarga mereka.”

Pemb4smian etnik ini sememangnya dibualkan seperti tiada masalah pun. Memanglah perenggan ini dibuat seorang penulis yang tiada pengaruh pun dalam pentas politik. Namun halatuju Israel telah membenarkan kata-kata berbisa sebegitu diterbitkan, tidak ubah seperti akhbar rasmi Volkischer Beobachter menyuarakan prinsip-prinsip N4zisme. Namun Eldad juga mengiktirafkan bahana jika mengambil Judea dan Samaria (menyerap semua Palestin masuk Israel):

“Kita akan menjadi minoriti dalam tanahair kita sendiri!” Solusinya? Apabila r3volusi penting berlaku di Jordan (baca: monarki Jordan digvlingkan) apabila pemimpin mereka ialah seorang minoriti Badwi menguasai majoriti Palestin, mereka (rakyat Palestin) akan mengundi dalam pilihanraya Amman (baca: dihalau daripada Israel).”

Untuk memudahkan pemahaman bagi kenyataan berbelit sedemikian, Karni Eldad menerangkan solusi bagaikan aparteidisme untuk Israel. Halau monarki Jordan. Halau rakyat Palestin ke Jordan. Tubuhkan negara Palestin di Jordan. Israel ambil lembah Judea dan Samaria. Yahudi menjadi majoriti “di tanahair kita”. Selama mana Raja Abdullah II bertakhta, perancangan gila ini tidak boleh direalisasikan. Dan hasvtan Eldad pun dilihat bagaikan perancangan Netanyahu, kerana Israel telahpun merampas Lembah Jordan meskipun dengan tentangan daripada Mahkamah Dunia (Landau, 2019).

Selepas 25 tahun dalam keamanan yang mengaibkan, Jordan nampaknya mempunyai ancaman kedaulatan (Nir, 2019). Dengan Iran semakin mengaum, kepentingan strategik Israel semakin jelas. Tanpa penglibatan Amerika di Timur Tengah, semuanya ibaratkan now or never. Berikut merupakan kenapa Jordan dibenci Iran:

Jadi dengan Iran mendabik dada berbulu dan Israel pula menghidu peluang, bidak catur Jordan semestinya tepat. Selama ini pun Raja Abdullah II cerdik dan cilik.

RUJUKAN:

Alshammary, F. (2018, June 15). Jordan won’t name an ambassador to Iran: Source tells al-Arabiya English. Retrieved from http://english.alarabiya.net/en/News/middle-east/2018/06/15/Jordan-withdraws-ambassador-from-Iran-Source-tells-Al-Arabiya.html#

Landau, N. (2019, December 5). Netanyahu Says ‘Our Full Right’ to Annex Jordan Valley, Despite ICC Prosecutor Report. Retreived from https://www.haaretz.com/israel-news/.premium-netanyahu-says-our-full-right-to-annex-jordan-valley-despite-icc-prosecutor-report-1.8227174

Levy, E. (2015, July 28). Senior Hamas official: No more military assistance from Iran. Retrieved from https://www.ynetnews.com/articles/0,7340,L-4684713,00.html

Harel, A. (2020, January 7). Leaked U.S.-led Coalition Letter to Iraqi Officials Reveals an American Desire to Leave the Middle East. Retrieved from https://www.haaretz.com/us-news/.premium-leaked-letter-reveals-an-american-desire-to-leave-the-middle-east-1.8371775

Harel, Z. (2017, November 16). Concern in Jordan Over Pro-Iranian Forces On Border. Retrieved from https://www.memri.org/reports/concern-jordan-over-pro-iranian-forces-border

Horowitz, R. (2014, April 9). Why is Iran Shipping Arm to Hamas and Hezbollah? Retrieved from https://www.theblaze.com/contributions/why-is-iran-shipping-arm-to-hamas-and-hezbollah

Middle East Monitor. (2018, February 19). Jordan rules out economic ties with Iran. Retrieved from https://www.middleeastmonitor.com/20180219-jordan-rules-out-economic-ties-with-iran/

Nir, O. (2019, December 10). Israel’s Campaign to Destabilize Jordan. Retrieved from https://www.haaretz.com/israel-news/.premium-israel-s-campaign-to-destabilize-jordan-1.8232212

Nissenbaum, D. (2020, January 29). Arab Leaders’ Support for Mideast Peace Plan Marks a Regional Shift. The Wall Street Journal. Retrieved from https://www.wsj.com/articles/arab-leaders-support-for-mideast-peace-plan-marks-a-regional-shift-11580325868


Malaysia Darkest Hour – Mari Bersatu Melawan Wabak Koronavirus

Siapa pernah tonton filem Darkest Hour (2017) mesti ingat scene ini.

Dalam filem, Gary Oldman memegang watak Winston Churchill, perdana menteri Britain dari 10 Mei 1940 hingga 26 Julai 1945, ketika berlakunya Per4ng Dunia Kedua (WW2).

Ketika Churchill dilantik sebagai PM, Britain dan Eropah berada dalam saat yang genting. Jerman di bawah Hitler mencetuskan WW2. Dengan pantasnya Jerman menakluk satu per satu negara Eropah, spread macam virus.

Parlimen Britain hilang sepenuhnya keyakinan terhadap PM Neville Chamberlain yang mengamalkan dasar appeasement selama ini. Akibat dasar appeasement Chamberlain (dasar tak buat apa-apa membiarkan Jerman), Britain kini berada dalam bahaya. Chamberlain letak jawatan, digantikan dengan Churchill.

Tapi Churchill hanyalah last choice. Churchill tak ramai kawan, semua orang bencinya. Even Raja George VI (ayahanda Elizabeth II) pun sangsi dengan kebolehannya. Tapi disebabkan tiada sesiapa mahu mengambil alih jawatan PM yang merupakan toughest job pada waktu itu, maka tanggungjawab jatuh ke bahu Churchill.

Churchill berdepan dengan dua pilihan: berunding damai dengan Jerman, atau teruskan fighting. Churchill memilih untuk fight, keputusan yang kurang popular dan dikecam oleh musuh-musuh politiknya.

Britain hanya tinggal 300000 tentera, dan kesemuanya terperangkap di Dunkirk, Perancis di mana mereka dikepung oleh tentera Jerman. Kalau Jerman menawan Dunkirk, maka habislah Britain. Tiada lagi tentera yang tinggal.

Bagi Churchill, berunding dengan musuh pada waktu itu tak ada beza dengan menyerah kalah. Itu hanya mensia-siakan pengorbanan tentera Britain selama ini, terutamanya 300 tentera Britain di Calais yang terpaksa ditinggalkan oleh Churchill untuk selamatkan Dunkirk. Conscience Churchill tak dapat menerima kompromi dengan Hitler.

Tapi Churchill pun sedar, dari sudut realistiknya, kemungkinan untuk Britain menang agak tipis. Perancis dah menyerah kalah, Britain dah tak ada sekutu. Seluruh Eropah berada di bawah penguasaan Jerman. US memilih untuk kekal neutral, tidak mahu membantu Britain.

Itu adalah “darkest hour” dalam sejarah Britain, dan juga darkest hour bagi Churchill sendiri. Berada dalam kekeliruan, Churchill mula meragui pilihannya untuk meneruskan p3rang.

Sehinggalah George VI menasihati Churchill untuk mendengar suara hati rakyat. “Go to the people, tell them the truth”. Maka Churchill pun pergi naik Underground seorang-seorang.

Mula-mula semua penumpang rasa awkward. Tak pernah tengok PM naik tren. Sampailah Churchill memecahkan kesunyian dengan bertanyakan penumpang samada mereka nak Britain berdamai atau teruskan berjuang.

Di luar jangkaan Churchill, semua orang dalam koc tren, termasuk wanita dan kanak-kanak, sokong Churchill untuk teruskan p3rangnya terhadap Jerman. Siap kata sekiranya tentera Jerman mendarat di Britain, mereka pun akan berjuang sekali untuk mempertahankan kedaulatan dan maruah Britain.

“Morale” yang ditunjukkan oleh rakyat Britain memberikan Churchill keberanian dan keyakinan untuk terus fight Jerman, mengisytiharkan Britain “shall never surrender”. Maka Hitler melancarkan serangan udara ke atas Britain (terutamanya London) yang dikenali sebagai The Blitz untuk menundukkan Britain.

Britain dib0m bertalu-talu. Tapi rakyat Britain tidak panik atau takut, sebaliknya menunjukkan resilience yang luar biasa. Slogan “Keep Calm and Carry On” dicetak sebagai poster dan diedarkan kepada orang ramai. Britain kekal tenang. Niat jahat Hitler nak lihat orang Britain gelabah dan merayu-rayu tak tercapai.

Malah George VI sendiri menunjukkan teladan sebagai seorang raja. Walaupun istana diraja iaitu Buckingham Palace turut menjadi sasaran serangan udara Jerman, tapi George VI tidak gentar, tidak melarikan diri ke jajahan Britain yang lebih selamat seperti Kanada. Sebaliknya George VI memilih untuk “keep calm and carry on” bersama-sama rakyatnya.

Selepas 246 hari dibom siang malam, selepas 43000 rakyat terkorban, Britain masih belum menunjukkan tanda-tanda mahu surrender. Maka Hitler berhentikan serangan, dan ubah plan menyerang Soviet pula.

Peluang yang dinanti-nantikan Churchill akhirnya tiba. Churchill menubuhkan pakatan dengan Soviet. Fortuna Hitler pun mula hilang. Britain dan Soviet berjaya turn the tide. Selepas US pun masuk gelanggang, Jerman akhirnya ditewaskan pada Mei 1945.

Britain menjadi negara pemenang. Churchill yang dikeji selama ini muncul sebagai war hero. Yang paling penting, sikap dan semangat rakyat Britain semasa The Blitz menjadi inspirasi kepada generasi-generasi yang akan datang.

Sebab itu, di kala COVID-19 mengganas, media Britain mula bercerita tentang “The Blitz Spirit”, menggali sejarah Britain bagaimana nenek moyang mereka dengan tenang dan tabahnya mengharungi the darkest hour.

Kita pun boleh mengambil teladan daripada sejarah itu.

Seperti keputusan Churchill, perintah kawalan pergerakan bukanlah keputusan yang popular. Kehidupan ramai terjejas, ramai rasa menyusahkan. Tapi dalam keadaan yang makin kritikal, kesedaran masyarakat masih rendah, itulah tindakan yang perlu untuk membendung mudarat yang lebih besar.

Seperti kepercayaan yang diberikan oleh rakyat Britain kepada Churchill, dalam p3rang terhadap virus ini semua orang wajar memberi kepercayaan kepada pemimpin kita. Kau mungkin ada kecenderungan politik tersendiri, tapi di saat-saat genting macam ini, ketepikan politik. Banyak masa lagi kita boleh berpolitik, kalau kita survive kali ini. Kalau memang tak boleh nak percaya pemimpin politik, sekurang-kurangnya percayalah pemimpin bidang perubatan seperti Ketua Pengarah Kesihatan.

Seperti rakyat Britain yang menolak perundingan yang akan mensia-siakan pengorbanan prajurit frontline, kita pun jangan mensia-siakan pengorbanan pekerja kesihatan frontline yang sedang bertarung nyawa, dibekukan cuti, terpisah daripada keluarga untuk merawat pesakit yang jumlahnya semakin meningkat.

Kawalan pergerakan tak akan secara automatik membendung penularan virus. Untuk “flattening the curve”, kita WAJIB melaksanakan “self-quarantine” dan “social distancing”, cuci tangan, pakai topeng, kurangkan berjumpa orang, kekalkan jarak 1 meter.

Ini bukan masa untuk bercuti, untuk ziarah sanak sedara, untuk balik kampung. Ini masa kecemasan. Kalau kita masih rileks, 2 minggu hanya akan burn macam itu saja, dan kes akan terus meningkat.

Rakyat Korea, Taiwan dan Singapura dipuji oleh satu dunia kerana resilience dan disiplin mereka dalam mengamalkan social distancing. Tidakkah kita mahu membuktikan kepada dunia bahawa orang Malaysia juga rakyat berkualiti yang boleh buat benda yang sama?

Semua negara dah isytihar p3rang terhadap COVID. “Nous sommes en guerre” (we are at war), kata Presiden Perancis. Negara seperti Itali, Iran dan Sepanyol seolah-olah losing their fight. Samada kita boleh win this fight, ia bergantung kepada sejauhmana kita come together as a nation, jadi rakyat yang sivik dan bertanggungjawab.

Sementara kita fikir untuk survival diri dan keluarga sendiri, jangan kita lupakan hak anggota masyarakat yang lain. Jangan selfish. Jangan sapu semua keperluan harian. Kalau boleh, support each other. We rise and fall as a nation.

Sama-sama kita bertahan sehingga 31 Mac 2020. Insya Allah, hari yang baru dan lebih indah akan menyusuli selepas itu.


Seljuk: Kuasa Yang Merampas Keagungan Rom Timur Byzantine

Empayar Seljuk adalah sebuah empayar zaman pertengahan yang berkuasa pada kurun ke-11 hingga kurun ke-12 Masehi. Empayar ini masyhur rentetan serangan-serangan dan pep3rangan mereka dengan Empayar Byzantine, di samping peranan yang mereka mainkan dalam P3rang Salib Pertama. Walaupun wangsa Seljuk pada berasal daripada etnik Turk, mereka berkahwin kacuk dengan kaum Parsi dan menyerap banyak budaya dan bahasa mereka.Pada zaman kemuncaknya, kekuasaan Empayar Seljuk meliputi Asia Tengah di timur dan Anataolia di barat. Walau bagaimanapun, menjelang kurun ke-12 Masehi, Empayar Seljuk terbahagi kepada wilayah-wilayah kecil yang diperintah oleh dinasti-dinasti lain. Apapun, wangsa Seljuk terus memerintah Anatolia sebagai Kesultanan Rum.

SIAPAKAH SELJUK?Wangsa Seljuk berasal daripada kaum nomad Turk yang menetap di steppe-steppe Asia Tenagh dan bahagian tenggara Russia. Nama wangsa atau kelompok masyarakat ini diambil daripada nenek-moyang mereka, iaitu Seljuk, seorang pembesar Qinik daripada keluarga Turk Oghuz. Sekitar tahun 950M, Seljuk berhijrah ke Khwarezm semasa beliau berkhidmat dalam pasukan tentera Khazar. Kemudian sekitar tahun 985M, Seljuk mengetuai sebuah konfederasi yang terdiri daripada 9 buah puak Turk dan berangkat ke Parsi, di mana mereka menetap dan menganut agama Sunni-Islam.Seljuk menjalinkan persekutuan dengan Empayar Samanid dan berkahwin kacuk dengan populasi Parsi tempatan. Susulan daripada itu, banyak aspek kebudayaan dan bahasa Parsi diserap oleh masyarakat pendatang itu. Persekutuan Seljuk dengan Samanid tidak berlangsung panjang memandangkan Samanid ditundukkan oleh Qarakhanid pada tahun 999 Masehi. Kekuasaan Samanid digantikan oleh Ghaznavid, dan Seljuk mengambil sikap permusuhan dengan kuasa baru itu.

PERMULAAN EMPAYAR SELJUKDua orang cucu kepada Seljuk, iaitu Tughril Beg dan Chaghri Beg menjadi individu yang bertanggungjawab memerangi Ghazvanid. Walaupun pada mulanya Ghazvanid meraih keulungan, mereka kemudiannya ditewaskan oleh wangsa Seljuk pada tahun 1039 dalam Pertempuran Dandanagan. Susulan daripada itu, kebanyakan wilayah barat Ghaznavid dikuasai oleh wangsa Seljuk. Keadaan ini menjadi tanda bermulanya penubuhan Empayar Seljuk, dan kedua-dua cucu Seljuk diberikan kredit atas pengasasan empayar berkenaan.

Tughril mangkat pada tahun 1063 dan kedudukannya diambil-alih oleh anak saudaranya, Alp Arslan yang meneruskan kempen perluasan empayar. Pada masa pemerintahan Alp Arslan dan penggantinya, Malik Shah I, Empayar Seljuk mencapai kemuncak kuasa. Alp Arslan meluaskan sempadan empayar hingga ke Armenia dan Georgia di samping memerangi Empayar Byzantine.Pada tahun 1071 Masehi, Alp Arslan meraih kemenangan besar ke atas Byzantine dalam Pertempuran Manzikert. Maharaja Byzantine, iaitu Romanos IV diambil sebagai tawanan p3rang oleh Seljuk dan kekuasaan Byzantine ke atas Anatolia melemah. Walau bagaimanapun, Alp Arslan tidak sempat hidup dengan lebih lama untuk menggerakkan kempen penaklukan ke atas Anatolia memandangkan beliau mangkat pada tahun berikutnya.Kedudukan Alp Arslan digantikan oleh puteranya, Malik Shah I, yang meneruskan kempen-kempen ketenteraan ayahandanya. Semasa pemerintahan beliau, Anatolia dikuasai oleh Empayar Seljuk. Di bahagian timur, Empayar Seljuk melanjutkan pep3rangan dengan Qarakhanid dan berupaya melebarkan kuasa hingga ke Asia Tengah dan malah, mencapai sempadan barat Cina.

PERGELUTAN DAN KERUNTUHAN EMPAYAR SELJUKSebaik sahaja Malik Shah mangkat pada tahun 1092 Masehi, Emapyar Seljuk mula kehilangan kesatuannya memandangkan saudara dan empat orang puteranya berebut kuasa. Walaupun putera Malik Shah yang bernama Mahmud I dilantik sebagai pemerintah baru Empayar Seljuk, beliau tidak berupaya menyatukan empayar.Kedudukannya sebagai pemerintah disaingi oleh tiga orang saudaranya, iaitu Barkiyaruq, Muhammad I, dan Ahmad Sanjar yang masing-masing menubuhkan kekuasaan sendiri di Iraq, Baghdad dan Khorasan. Tambahan lagi, seorang kerabat jauh Mahmud I, iaitu Kilij Arslan I bertindak menubuhkan Kesultanan Rum di Anatolia manakala Syria pula diserap ke bawah pemerintahan Tutush I, salah seorang saudara Kilij Arslan.Ketika perpecahan ini terus berlaku, Seljuk terpaksa berhadapan dengan musuh baru di barat yang hadir dalam bentuk P3rang Salib Pertama. Seljuk tidak berupaya bersatu dalam memerangi Tentera Salib dan kebanyakan pemerintah Seljuk mengambil pendirian sama ada bersekutu mahupun berp3rang dengan pihak berkenaan. Walaupun para pemerintah Seljuk berimpian mahu menyatukan semula empayar, cita-cita tersebut sama sekali tidak dapat direalisasikan.

Empayar Seljuk sempat berkuasa sehingga kurun berikutnya, walaupun ia tidak lagi memikul kuasa yang dahulunya pernah ia nikmati di bawah pemerintahan Alp Arslan dan Malik Shah I. Pada tahun 1194 Masehi, Empayar Seljuk kehilangan banyak wilayah timurnya di tangan Empayar Khwarazmi. Pemerintah Seljuk dari Iran, iaitu Tughril III pula terkorban dalam pertempuran semasa memerangi mereka. Kuasa wangsa Seljuk terus bertahan di Anatolia dalam bentuk Kesultanan Rum, sehingga ia tunduk menjadi wilayah naungan Monggol berikutan kekalahan dalam Pertempuran Kose Dag pada tahun 1243 Masehi.

TERJEMAHAN DARI:Wu Mingren. (22 April 2019). The Seljuks: Nomads Who Built an Empire and Took on Byzantine Power. Ancient Origins. https://www.ancient-origins.net/history-important-events/seljuks-0011773


Melayu Sang Raja Selat

Monopoli Srivijaya runtuh bukan sebab serangan Chola yang fake (padahal berbentuk jarahan sahaja) itu, sebab dalam rekod Zhū fān zhì era dinasti Song sekitar pada tahun 1225 Masehi,  menyatakan Srivijaya antara wilayah terkaya di Asia Tenggara.

Yang trivianya… masa tu negeri Chola adalah paling lemah, miskin dan kena jajah dengan Pandya, siap kena bayar ufti. Sekali tu tak bayar ufti, Pandyan terus serang Chola dan pemerintah dia, Rajaraja Chola III melarikan diri. Akhir sekali kena tangkap oleh ketua wilayah Kudalur yang dahulunya dibuli oleh Chola. Raja Chola tu dipenjarakan dan ketua wilayah tu siap pasang title “Solanai-sirai-yittu-vaittu Solanadu-konda Alagiyasiyan” yang bermaksud “Yang Memenjarakan & Menakluk Chola.” Brutal gila.

Berbalik kepada topik, yang buat dominasi Srivijaya pecah sebab polisi baru kerajaan Song Selatan yang tidak lagi mengamalkan polisi ‘network’ tetapi pasaran bebas, yang mana setiap kerajaan bebas berdagang dengan China. Maksudnya, customer boleh pergi kilang terus, tak payah borong melalui ejen.

Srivijaya pun tak boleh survive sebab rangkaian perdagangan dia dah tak relevan. Lepas tu, semua seaport bawah dia mula nak hantar duta masing-masing ke China, nak open table.

Tetapi. . .

Yang anehnya, selepas bertahun-tahun kejatuhan model Srivijaya, Kesultanan Melaka rilek boleh bukak balik network di Selat Melaka dan macam magnet, tarik semua perdagangan berkumpul di pelabuhan dia.

Bagaimana caranya Kesultanan Melaka dominasi Selat Melaka sekali lagi dan jerat Dinasti Ming supaya main peranan macam dinasti-dinasti sebelum polisi pasaran bebas?

Apa model perdagangan yang dia pakai?

“Malacca is the richest seaport with the greatest number of wholesale merchants and abundance of shipping that can be found in the whole world.”-Duarte Barbossa

Baca kat atas tu. Melaka adalah pelabuhan terkaya dengan jumlah pedagang borong terbesar dan banyaknya aktiviti perkapalan yang boleh ditemui serata dunia.

Ada orang yang bila kaji sejarah Melayu, dia suka fokus pada raja-raja Melayu yang berfoya-foya, main perempuan dan 1001 keburukan lagi yang dicari-cari dalam hikayat. Suka berangan dan berpenglipurlara lepas tu nowhere.

Tapi cer rilek jap… cuba fikirkan perkara ini. Luaskan minda. Cuba study benda ni secara teknikal. Ada benda-benda yang merupakan ‘hidden gems’ dalam sejarah Melayu dan kamu tidak nampak sebab terlampau berfikiran sempit.

Selat Melaka adalah selat paling tersibuk di dunia. Fikirkan bagaimana nak survive bila berduyun segala bangsa cuba merebut mangkuk emas bawah punggung kita.


Ibn Taghribirdi: Sinarnya Seorang Sejarawan Mamluk Mesir

Pensejarahan merupakan aspek penting dalam kehidupan intelektual dan budaya dalam dinasti Mamluk. Banyak karya sejarah dihasilkan dalam tempoh ini, meliputi pelbagai topik, termasuk sejarah, politik, sosial dan budaya.

Salah satu karya pensejarahan Mamluk yang paling terkenal ialah “Tarikh al-Mamluk” oleh Ibn Taghribirdi, yang merangkumi tempoh dari kedatangan Mamluk di Mesir pada abad ke-13 hingga akhir dinasti Mamluk Bahriyyah pada tahun 1382. Karya terkenal lain termasuk “Rawd al-Qirtas” oleh Ibn Khaldun, yang menyediakan laporan terperinci tentang sultan Mamluk dan dasar mereka, dan “Al-Durar al-Kamina” oleh Ibn Hajar al-Asqalani, yang merangkumi biografi tokoh-tokoh terkemuka pada zaman Mamluk.

Sejarawan Mamluk juga menulis tentang topik seperti sejarah, sains, seni dan tasawuf, serta banyak karya dihasilkan dalam bidang geografi, undang-undang, dan teologi Islam. Karya-karya ini memainkan peranan penting dalam membentuk kehidupan intelektual dan budaya zaman Mamluk, dan ia terus dikaji dan dihayati oleh para sarjana dan peminat sejarah Islam hari ini.

BIODATA

Ibn Taghri Birdi atau nama sebenar beliau Abu al-Mahasin Jamal al-Din Yusuf ibn al-Amir Saif al-Din Taghri Bardi al-Atabeg al-Yashbaqawi al-Zahiri ialah seorang ahli sejarah Islam yang lahir pada abad ke-15 semasa pemerintahan Mamluk. Dilahirkan di dalam kawasan kejiranan putera raja berhampiran istana di Kaherah pada 2 Februari 1410 M / 874 H dan meninggal dunia pada 5 Jun 1470 di Kaherah.

Seorang ahli sejarah Mesir berpegang pada agama Islam Sunni. Bapanya adalah salah seorang Mamluk yang berasal dari Rom manakala ibunya ialah seorang hamba sultan semasa pemerintahan Sultan al-Zahir Saif al-Din Barquq, dan anaknya al-Nasir Faraj ibn Barquq. Nama “Taghribirdi” adalah serumpun dengan “Tanrıverdi” di dalam Turki moden yang bermaksud pemberian tuhan dalam bahasa Turki.

Bapanya meninggal dunia ketika beliau berumur 2 tahun lalu beliau dibesarkan oleh ibu saudaranya, kemudian Qadi al-Qudat al-Hanafi al-Nasseri Muhammad bin al-Adim, dan selepasnya suami kepada Qadi al-Qudat al-Shafi’e dan seterusnya ulama terkenal Abd al-Rahman bin Jalal al-Din al-Balqini.

PERKEMBANGAN KEILMUAN

Ibn Taghri Birdi mempelajari sains dan agama di tangan ilmuan besar pada zamannya, seperti Qadi al-Qudat Jalal al-Din al-Bulqini, Ibn Hajar al-Asqalani , Badr al-Din al-Ayni , Ibnu Zahira dan Shihab al-Din Ibn Arabshah. Kemudian dia menerima pengaruh kuat dari sejarawan ternama di Kaherah waktu itu, Taqi al-Din al-Maqrizi, menjadikan beliau cinta akan sejarah dan pensejarahan dan selepas kematian al-Ayni dan al-Maqrizi, beliau merasakan dirinya sebagai pengganti yang layak sebagai sejarawan dan penulis sejarah.

Lanjutan daripada itu, Beliau menulis karya sejarah yang merupakan sumbangan penting kepada karya-karya sekolah Mesir yang berkembang pada “Abad Pertengahan Akhir”. Oleh itu, Ibn Taghri tergolong dalam golongan putera-putera dan pembesar-pembesar negara, dan beliau telah menjadi bakal penerus ilmuan-ilmuan.

Kami ada banyak buku-buku keilmuan yang menanti korang kat Shopee. Jemput beli di bit.ly/bukupatriots.

Tetapi, Ibn Taghri bukan sahaja pahlawan dengan mata pena, malah beliau juga pahlawan dengan pedang. Beliau mendapat latihan ketenteraan dan menjadi pegawai serta diberi elaun malah pernah bertugas sebagai penjawat awam di mahkamah Mamluk.. Dia mahir menunggang kuda, serta mempelajari ilmu fiqh , muzik dan puisi, perundangan Islam, astronomi, perubatan dan dia fasih berbahasa Arab, Parsi dan Turki.

Namun begitu, dia terpesona dengan kajian sejarah, dan hubungannya yang rapat dengan istana diraja (sepuluh sultan yang berbeza pada zamannya) dan putera raja dan pembesar membantunya mengakses dan mengumpulkan maklumat, yang menjadikannya salah seorang sejarawan terulung.

PERINCIAN KARYA PENSEJARAHAN

Ibn Taghri menulis 12 kitab tentang sejarah. Buku pertama beliau ialah al-Manhal al-ṣāfī wa-al-mustawfá baʻda al-wāfī (المنهل الصافي والمستوفي بعد الوافي) sebanyak 13 jilid di mana beliau mencatatkan biografi tokoh terkenal pada zamannya dengan anggaran seramai 3000 orang merangkumi kehidupan sultan, putera raja (amir), ulama dan saintis, pembesar, dan penghibur dari dinasti Mamluk Bahriyyah dan seterusnya.

Ibn Taghri ialah orang pertama yang menulis biografi Sultan Izz al-Din Aybak ke zamannya di Dinasti Mamluk Bahriyyah dan disusun mengikut susunan abjad. Terdapat salinan buku ini di Kaherah, Istanbul, Vienna dan Perpustakaan Negara di Paris.

Bagi bukunya yang paling tersohor dan terkemuka, iaitu Al-Nujūm al-Zāhirah fī Mulūk Miṣr wa-al-Qāhirah (النجوم الزاهرة في ملوك مصر والقاهرة) yang bermaksud “Sinaran Bintang Raja-Raja Mesir dan Kaherah” menceritakan sejarah Mesir sejak zaman penaklukan Islam ke atas Mesir di bawah pimpinan Amr bin al-Aas pada 20 Hijrah bersamaan 641 Masihi hingga tahun 872 Hijrah bersamaan 1468 Masihi, sejurus sebelum kematiannya.

Juga menyentuh siapakah penguasa Mesir sebelum Islam, kemudian diikuti oleh siapa yang menjadi khalifah ketika Mesir selepas Islam. Karya ini lazimnya dikenali sebagai “Tarikh al-Mamluk” dan dianggap sebagai salah satu sumber terpenting dalam sejarah zaman Mamluk di Mesir.

Walaupun dia menyatakan dalam pendahuluannya bahawa dia menulis karya ini tanpa permintaan daripada raja atau sultan, dia menyebut di akhir bahawa dia menulisnya untuk sahabatnya Putera Muhammad bin Sultan Saif al-Din Jamak, yang Ibn Taghri menjangkakan akan mencapai penghujung Kesultanan selepas bapanya, tetapi beliau meninggal dunia sebelum itu pada tahun 847 Hijrah / 1443 Masihi.

Karya ini bukan sahaja sejarah Mesir, tetapi juga tentang Sungai Nil di mana Ibn Taghri prihatin dengan keadaan Sungai Nil, perubahannya dan menghitung turun naik paras sungai dari tahun ke tahun dari keadaannya semasa penaklukan Islam hingga ke zamannya.

Karya ini juga menceritakan tentang aktiviti sosioekonomi bandar di Mesir dan Ibn Taghri juga menyebut tentang bangunan, daratan malah Nilometer yang merupakan tiang bertingkat yang berfungsi sebagai pengukur paras air Sungai Nil semasa musim banjir tahunan dan lain-lain. Ini merupakan kelebihan Ibn Taghri yang berminat untuk merekodkan sejarah peradaban dan politik Mesir.

Karya Al-Nujūm al-Zāhirah fī Mulūk Miṣr wa-al-Qāhirah sebanyak 16 Jilid ini telah dicetak oleh Dar al-Kutub wa al-Saiq al-Qawmiyyah Misr (Rumah Buku dan Dokumen Negara Mesir) di Kaherah yang diterbitkan satu demi satu selama 40 tahun dari 1930 Masihi hingga 1972 Masihi. Beberapa bahagiannya diterbitkan oleh beberapa orientalis barat dan ia telah diterjemahkan ke dalam beberapa bahasa, termasuk bahasa Inggeris dan Perancis.

METODOLOGI PENSEJARAHAN ISLAM DALAM KARYA

Dalam karya ini, Ibn Taghri menulis dalam metodologi atau pendekatan yang bertentangan dengan gurunya al-Maqrizi, kerana beliau membuat satu bab khusus untuk setiap tempoh zaman pemerintahan sultan, kemudian beliau menulis tahun-tahun dan peristiwa-peristiwa yang berlaku secara berturut-turut dalam bab sehingga mencapai kemangkatan sultan dan menceritakan tentangnya dalam bentuk terjemahan berasingan dan kadang kala diselang seli dengan peristiwa.

Gaya penulisan yang annalistik dan memberikan tarikh yang tepat untuk kebanyakan acara ini menjelaskan bahawa Ibn Taghri mempunyai akses istimewa kepada sultan dan rekod mereka.

Ibn Taghri meluaskan penulisan beliau merangkumi sejarah Dinasti Fatimiyyah setelah beliau menceritakan sejarah Dinasti Mamluk hingga ke zamannya. Selepas itu, karya itu mengambil bentuk catatan harian sekeliling Ibn Taghri dari zaman Al-Nasir Faraj bin Barquq sehingga zaman Al-Ashraf Qaytbay.

Ibn Taghri mengarang ringkasan buku yang dipanggil Al -Anwar al-Zahira al-Kawakib al-Bahirah min al-Nujum az-Zahirah (الأنوار الظاهرة الكواكب الباهرة من النجوم الزاهرة) yang bermaksud Cahaya yang Terang, Planet yang Mempesona dari Bintang yang Bersinar. Ibn Taghri menulis bahawa dia menyusun ringkasan itu kerana dia takut orang lain meringkaskannya dan merosakkan organisasi dan babnya.

KESIMPULAN

Pensejarahan Islam di era Dinasti Mamluk yang dipelopori oleh tokoh seperti Ibn Taghri Birdi dan al-Maqrizi membuktikan pensejarahan Islam tidak terhenti di zaman kejatuhan Baghdad malah terus berkembang sehingga ke hari ini. Walaupun aspek-aspek metodologi pensejarahan ini berbeza setiap zaman, bertepatan dengan fokus penulisan sejarah yang semakin moden dan umum.

RUJUKAN

Al-Shamy, Hani. “The Life and Works of Ibn Taghribirdi.” Journal of Arabic and Islamic Studies, vol. 17, 2017, pp. 91-112.

Ibn Taghribirdi. Al-Nujum al-Zahirah fi Muluk Misr wa’l-Qahirah. Edited by Ahmad Zakariya Al-Qarafi, Dar al-Kutub al-Misriyyah, 1973.

Makariou, Sophie. “Ibn Taghribirdi’s Tarikh al-Mamluk: An Overview.” In The Mamluks in Egyptian Politics and Society, edited by Thomas Philipp and Ulrich Haarmann, Cambridge University Press, 1998, pp. 53-73.

By: Azizul Farhan


Menjejak Mekah Ketika Status Terlaknat

Perkongsian gambar semasa melaksanakan ibadah umrah biasanya dihujani dengan ucapan tahniah dan lafaz “Alhamdulillah”. Malah bagi setiap kes-kes terpencil seperti keuzuran dan kem4tian, ramai yang akan mengirimkan al-Fatihah dan ada berpendapat itu ialah pemergian yang dicemburui. Begitu besarnya rahmat dan darjat pengerjaan tawaf, saie dan taqsir yang melengkapkan kesunatan bermanfaat.

Walaubagaimanapun reaksi orang ramai terhadap gambar-gambar dikongsi Muhammad Sajjad bin Kamaruz Zaman sangatlah berbeza. Sampaikan agensi pelancongan yang menguruskan pergi-balik Muhammad Sajjad pun terpinga-pinga dengan impak sosial. Punca reaksi buruk ini agaknya semua sudah tahu. Muhammad Sajjad pergi ke umrah berpakaian jaket di atas jubah.

Namun dikatakan dalam pesawat, sudah jelas kenapa terlalu ramai orang m4r4h terhadap Muhammad Sajjad.

Kesahihan gambar ini boleh saja dipertikaikan, mungkin ini bukan gambar diambil semasa dalam perjalanan ke Jeddah. Namun di tanah suci Mekah, dengan Kaabah di belakang, Muhammad Sajjad bergambar dengan keluarganya dalam keadaan bertelekung lagi.

Ketepikan sebentar tanggapan orang ramai bahawasanya ini ialah suatu sindiran atau hinaan terhadap agama. Itu ialah suatu pendapat peribadi yang tidak memberikan kesan begitu luas. Dalam keadaan terpinga-pinga, agensi pelancongannya iaitu AlBayt dengan pantas membuat penafian bahawa mereka dibutakan wang.

Sama ada ikhlas atau tidak, itu pun bukanlah masalahnya di sini. Komen enam perenggan ini tidak cukup untuk membersihkan nama Albayt Travel pun. Namun kalau lihat secara lebih meluas lagi, Muhammad Sajjad sedang meletakkan risiko yang sangat besar terhadap Malaysia sendiri.


Tema Dan Falsafah Anime Fullmetal Alchemist: Brotherhood

Memandangkan kami ada sentuh tentang anime bukan hanya untuk kanak-kanak, jadi saya nukilkan artikel ini, khas untuk peminat anime dalam kalangan admin-admin The Patriots sendiri dan juga pengikut kami.

Fullmetal Alchemist Brotherhood (FMAB), antara anime yang sangat epik dalam kalangan komuniti peminat anime. Masakan tidak kerana rating FMAB adalah antara yang tertinggi dalam kalangan komuniti anime! Muzik yang power, animasi yang cantik (kudos to Bones) dan plot yang bagus, semua itu adalah resepi bagi cerita yang menarik. Namun, ramai yang tak tahu anime ini padat dengan falsafah-falsafah yang berat seperti falsafah Nietzsche, Descartes dan Plato. Ada sebab kenapa penulis dan pelukis FMAB, Hiromu Arakawa ambil masa selama 7 tahun untuk buat masterpiece ini.

Anime ini berkenaan pengembaraan adik-beradik Elric, Edward (Ed) dan Alphonse (Al) dalam mencari jalan untuk kembalikan tubuh mereka dan konspirasi poltik yang ditemukan oleh mereka.

TEMA 1: Ubermensch, manusia super.

Dalam falsafah Nietzsche, beliau telah memperkenalkan watak Zarathusta ( Thus Spoke Zarathusta) yang merupakan seorang pendeta/nabi. Kalau anda ada ikut penulisan saya sebelum ni, saya ada terangkan tentang kelas Moraliti Hamba dan Moraliti Tuan. Moraliti Hamba ialah herd morality, mereka yang memilih untuk menjadi pasif tanpa berfikir secara rasional berkenaan impaknya terhadap moraliti. Conformist. Moraliti hamba ialah mereka yang cuba memberi makna tentang kehidupan, mencipta nilai murni dan membawa peradaban manusia ke arah yang lebih baik. Non–conformist. Zarathusta membicarakan tentang Tuhan itu sudah mati. Sekiranya Tuhan sudah mati, maka moraliti apakah yang patut kita ikut? Itulah persoalan Zarathusta. Mereka yang memilih untuk bermoraliti Tuan inilah Ubermensch.

Dalam dunia FMAB, salah seorang daripada golongan Ubermensch itu ialah Father, watak antagonis utama. Father, secara literalnya, cuba untuk menjadi Tuhan. Asalnya Father ini hanyalah entiti lemah, namun menjadi lebih kuat setelah menyerap lebih 500,000 roh manusia sebagai Philosopher’s Stone. Hal ini secara tak langsung menjadikan Father sebagai makhluk kekal abadi. Dalam usaha untuk menjadi Tuhan, Father telah membuang segala sifat dan kehendak manusia dalam dirinya, melahirkan Homonculus, dan juga menjadi Ubermensch
dengan mencipta nilai moraliti yang baru.

Selain daripada Father ialah Ed. Ed asalnya ialah kanak-kanak yang naïf (lemah) dan disebabkan kenaifannya, jasad dia dan Al menjadi mangsa. Dalam pengembaraannya, Ed melihat bermacam tragedi dan kebahagian dan daripada ini moraliti Ed dicipta. Berlainan dengan Father, Ed memilih untuk menolong manusia sekaligus menjadikan Ed seorang Ubermensch yang sebenar. Antara tugas Ubermensch menurut Zarathusta ialah untuk menolong manusia ke arah yang lebih baik. Di akhir cerita, Ed dengan bantuan orang ramai berjaya kalahkan Father yang sudah berjaya bersatu dengan Tuhan.

Nota kaki:

– Zarathusta dalam falsafah Nietzsche bukanlah Zarathusta dalam agama Majusi.

– Antara Ubermensch yang diiktiraf oleh Nietsche ialah Nabi Muhammad disebabkan budaya Islam yang tinggi dan juga usaha Nabi dalam melawan kezaliman orang Arab zaman tu. Selain itu ialah Gautama Buddha dan Nabi Isa.

TEMA 2: Dualiti jasad-minda dan keabadian roh.

Menurut ahli falsafah Rene Descartes, jasad dan minda ialah dua entiti yang berbeza. Descartes berpendapat bahawa minda mampu hidup di luar jasad dan badan tak mampu berfikir. Jasad dan minda bersifat antagonistik terhadap masing-masing tapi mampu bekerjasama.

Tema ini kita dapat lihat apabila roh Al dijasadkan kepada baju besi setelah badannya hancur diambil Kebenaran. Sama juga seperti kes Ling dimana badannya menjadi jasad kepada roh Ling dan roh Greed. Greed pada asalnya mempunyai jasad namun telah dihancurkan oleh Fuhrer Bradley/Wrath sampai jadi Philosopher’s Stone ( roh Greed). Ini bermakna, roh itu abadi tapi bukan bagi jasad.

Tema ini mengingatkan saya tentang presentation RKA saya di UIA, berkenaan pengklonan manusia. Sahabat saya bertanya, sekiranya manusia berjaya diklonkan, adakah klon itu mempunyai personaliti yang sama seperti yang original? Jawapannya ialah tidak. Roh dan jasad itu berlainan. Memandangkan roh itu tunggal, unik dan abadi, maka personaliti klon itu akan jadi berbeza, sekalipun jasadnya 100% sama. Jasad akan hancur dan dibangkitkan kembali pada Hari Kiamat, tapi roh akan tetap menjadi unik dan abadi. Yang akan ditanya nanti bukanlah jasad, tapi roh di Hari Kiamat kelak.

TEMA 3: Kebenaran,Moraliti dan Keadilan Mutlak.

Kebenaran, atau Tuhan dalam dunia FMAB berfungsi untuk menjadi regulator kepada alkimia dan “ Equivalent Exchange”. Sekiranya ada makhluk yang cuba melakukan Transmutasi Manusia, makhluk ini akan dibawa ke pengadilan Kebenaran dan posesi paling berharga bagi makhluk itu akan dirampas. Father menganggap perkara ini ironik kerana Kebenaran memberikan pembalasan yang dahsyat kepada mereka yang melanggar prinsip Equivalent Exchange. Misalnya, tubuh dan roh Al dirampas kerana cuba untuk hidupkan ibunya, Izumi Curtis hilang rahim kerana cuba utuk hidupkan anaknya dan Father hilang kewujudan dirinya sebab cuba menjadi Tuhan.

Ironi ini sebenarnya bermaksud konsep kebenaran mutlak. Minda manusia ini mempunyai batas. Kita selama-lamanya takkan mampu untuk memahami kebenaran mutlak dan sekaligus moraliti mutlak. Ini bermakna, kita takkan mampu untuk memahami moraliti mutlak kepunyaan Tuhan, dan moraliti Tuhan ialah keadilan mutlak. Disebabkan itulah tindak tanduk Kebenaran FMAB ini ironik atas sebab kegagalan manusia dalam memikirkan dan ,memahami zat Tuhan.

TEMA 4: The Meaning of Life and Existentialism.

*Untuk segmen ini, saya akan berbahasa Inggeris. Payah nak diterjemah secara literal.

Izumi Curtis once asked the young Ed and Al about an existentialist question. What is the value of life? Both of them famously said: Life is valuable enough.

Life is painful, but if we managed to endure and endeavor against it, then we will realize how bountiful Life is. Ed, Al et al struggled against all the odds that can be fatal to them until they achieved their ultimate goal(s). They braved themselves against Death, meaning that they completely understood the meaning of Life. The meaning of Life depends on how meaningful Death is to us. Hence, only those who are near to Death are the closest to the meaning of Life. At the end of the day, as Death creeps in, we will realize that life is indeed valuable and meaningful enough.

TEMA 5: Perulangan Abadi, Eternal Recurrence.

*Tema ni sebenarnya berkait dengan Tema 4, tapi saya bezakan untuk senang baca.

Kembali kepada Nietzsche, beliau pernah bertanya: Apa yang anda akan buat kalau hidup ini akan berulang selama-lamanya? Adakah anda akan gembira atau sedih? Apakah yang akan anda lakukan kalau memang hidup ini sentiasa berulang? Maksud saya tentang perulangan ini ialah apabila kita mati, kita akan dihidupkan dengan setting yang sama seperti dulu. Sekiranya anda mati dengan sejarah hidup yang menyedihkan, maka pada kehidupan seterusnya anda akan dihidupkan dengan setting yang buat sejarah hidup anda sedih.

Menurut Arthur Schopenhauer, hidup sengsara dalam kitaran abadi ialah benda yang paling menyeksakan. Oleh itu, Nietzsche mengatakan bahawa sekiranya hidup kita menyedihkan, maka kita wajib memberi makna kepada kehidupan. Apabila kita hidup kembali, kita perlu tingkatkan lagi kualiti kehidupan kita.

Perkara ini dapat diperhatikan dalam watak Hohenheim, ayah Ed dan Al, asal Father dicipta dan seperti Father, Hohenheim juga memiliki lebih 500,000 nyawa manusia terkandung dalam jasadnya. Pada asalnya, Hohenheim menyumpah takdir dirinya sebab terpaksa hidup kekal abadi dengan kesengsaraan roh-roh yang mendiami tubuhnya.

Selepas beberapa abad, Hohenheim bertemu dengan seorang wanita yang mengajarnya unutk kekal positif dalam kehidupan. Wanita itu kemudiannya menjadi isterinya dan melahirkan Ed-Al. Bermula daripada sinilah Hohenheim bertekad untuk memberi makna pada hidupnya yang sentiasa berulang dan kekal abadi. Hasilnya, Hohenheim dengan bantuan roh-roh yang sebelum ini sengsara dalam kehidupan yang berulang, bekerjasama dalam mengalahkan Father. Akibatnya, Father gagal menjadi bersatu dengan Tuhan dengan sempurna. Hohenheim akhirnya mati dengan bahagia di hadapan kubur isterinya setelah berjaya memberi makna terhadap kehidupannya. Hohenheim mati kerana cas dan roh Philosopher’s Stone dia hanya tinggal satu, rohnya sendiri.

Tamat sudah analisis saya berkenaan anime Fullmetal Alchemist:Brotherhood. Kalau ikutkan saya masih tak puas hati lagi sebab banyak sangat elemen falsafah FMAB, jadi saya berhenti takat sini sahaja. Until next time!

Sumber:

1) Nietszche: A Complete Introduction, by Dr Joy Jackson

2) On the Genealogy of Morals and Ecce Homo, by Friedrich Nietzsche, trans. By Walter Kauffman

3) Beyond Good and Evil, by Friedrich Nietzsche, trans. By R.J. Hollingdale

4) Great Dialogues of Plato, trans. By W.H.D Rouse.

5) Power, by Bertrand Russell.

6) http://fma.wikia.com/wiki/Fullmetal_Alchemist:_Brotherhood

7) http://reasonandmeaning.com/…/james-rachels-on-what-makea-…/


Larangan Memakai Cermin Mata Untuk Wanita – Polisi Pelik Syarikat Jepun

Bagi mana-mana individu yang mengalami masalah rabun, bukanlah asing bagi mereka memilih sama ada memakai cermin mata atau kanta lekap semasa belajar atau bekerja. Walaupun cermin mata kadang-kadang dianggap merosakkan rupa seseorang, tetapi itulah juga alat yang memudahkan urusan mereka. Tetapi di Jepun, sesetengah syarikat mengenakan larangan wanita tidak memakai cermin mata semasa bekerja.

Mungkin ada menganggap ini sesuatu yang kelakar. Tetapi ia sudah mencetuskan perdebatan hangat di laman media sosial Jepun. Perdebatan ini timbul berikutan laporan portal-portal media yang mendedahkan pendirian tidak masuk akal sesetengah syarikat Jepun dalam isu ini.

Seorang penyambut tetamu wanita mendedahkan dia tidak boleh memakai cermin mata sedangkan rakan sekerjanya itu boleh memakai cermin mata pembetulan. Sementara sebuah syarikat penerbangan tempatan memberitahu mereka tidak membenarkan kakitangan-kakitangan mereka memakai cermin mata atas sebab keselamatan. Manakala beberapa restoran mendedahkan mereka tidak membenarkan staf-staf memakai cermin mata kerana tidak sesuai dengan uniform mereka.

Jadi kenapa perkara ini baru dibangkitkan? Menurut wanita-wanita yang ditemubual pihak media, ada saja alasan yang digunakan untuk menjustifikasikan larangan cermin mata. Antara alasan yang digunakan ialah menampakkan personaliti yang dingin, menutup mekap mereka atau majikan sendiri yang tidak menggemari cermin mata. Bila perkara ini menjadi bualan hangat di laman media sosial terutama dalam kalangan wanita, ia mencetuskan tanda pagar tular berbunyi #glassesareforbidden (cermin mata dilarang).

Menurut profesor sosiologi dari Universiti Pendidikna Asing Kyoto, Kumiko Nemoto, tanda pagar ini merupakan reaksi warga Jepun terhadap polisi-polisi yang bersifat lapuk. Beliau berkata, “Sebab-sebab mengapa wanita tidak boleh memakai cermin mata merupakan sesuatu yang tidak masuk akal. Ianya berkisar tentang jantina. Ia merupakan satu bentuk diskriminasi. Ini bukan berkenaan bagaimana seseorang wanita itu bekerja. Syarikat menilai penampilan seseorang pekerja wanita itu sebagai feminin dan itu sama sekali bertentangan dengan seseorang yang memakai cermin mata.”

Diskusi sebegini mengingatkan ramai warga Jepun terhadap satu lagi kontroversi di tempat kerja iaitu pergerakan #KuToo. Tidak lama dahulu, penulis pernah menyentuh isu di mana wanita Jepun dilarang memakai kasut lain kecuali kasut tumit tinggi semasa bekerja. Tanda pagar #KuToo merupakan gabungan tiga perkataan iaitu kutsu (kasut), kutsuu (kesakitan) dan pergerakan #MeToo. Pergerakan ini dicetuskan oleh seorang bernama Yumi Ishikawa yang mengadu mengalami kecederaan kaki selepas memakai kasut tumit tinggi terlalu lama semasa bekerja dan mengeluh sikap majikannya yang melarangnya memakai kasut tumit rata.

Justeru, tidak hairanlah bila tanda pagar #glassesareforbidden menjadi tular di media sosial, orang pertama yang menjadi tumpuan sudah tentulah Ishikawa. Apabila diminta mengulas isu ini oleh Bloomberg News, dia berkata, “Jika memakai cermin mata di tempat kerja merupakan satu masalah, larangan memakai cermin mata seharusnya dikenakan kepada semua orang tak kira lelaki atau perempuan. Masalah larangan cermin mata ini sama sahaja dengan peraturan kasut tumit tinggi. Ia merupakan satu-satu peraturan yang diperuntukkan untuk pekerja wanita.”

Tetapi bukan Jepun sahaja yang berhadapan dengan isu ini. Pada tahun lepas, seorang penyampai buletin pagi Korea Selatan memecah tradisi dengan mengenakan cermin mata semasa ke udara seperti mana yang dilakukan oleh rakan-rakan penyampai lelakinya. Perubahan itu dibuat selepas dirinya berhadapan masalah dengan kanta lekap dan bulu mata palsu semasa ke udara. Perubahan ringkas ini dilihat sebagai satu cara berhadapan dengan piawaian kecantikan wanita Korea Selatan dan mendorong pembaca berita itu mendedahkan mengapa dia memakai cermin mata.

Dalam catatan Instagramnya, pembaca berita itu menulis, “Saya perlu bangun awal pada waktu pagi untuk buletin pagi tetapi bila saya mengalami masalah kurang tidur dan masa persediaan yang singkat, saya kadang-kadang memerlukan cermin mata. Penonton juga fokus kepada kandungan berita bukannya penampilan pembaca berita.”

Tatkala Jepun terus berbangga dengan statusnya sebagai sebuah negara maju, negara Matahari Terbit itu juga harus merasa malu dengan layanannya terhadap kaum Hawa. Selain dikejutkan dengan dua tanda pagar yang menyelar diskriminasi wanita di tempat kerja, Jepun juga mempunyai rekod buruk dalam menangani isu gangguan seksual di tempat kerja. Satu kaji selidik membabitkan 1,000 responden wanita mendedahkan 43% responden mengaku pernah mengalami gangguan seksual. Sementara 60% lagi enggan membuat aduan gangguan seksual terhadap pihak atasan.

RUJUKAN:


Kenapa Haiwan Zaman Sekarang Tidak Besar Macam Haiwan Zaman Dinosaur?

Pernah terfikir tak kenapa haiwan zaman dulu bukan main besar gergasi? Tetapi sekarang semua pakat jadi pendek-pendek belaka. Benar, ada spesis gorilla boleh cecah 1.95 meter. Tinggi memang tinggi, kalau banding dengan manusia. Lain cerita kalau banding dengan spesis Gigantopithecus blacki, sejenis mawas 3.7 meter tinggi. Senang cakap, makan penumbuk di Seberang Perai – silap-silap melayang sampai Acheh terus.

Alam semulajadi seolah-olah masuk fasa pengecilan. Buaya tembaga bersaiz 3.4 meter panjang. Deinosuchus hatcheri didapati 10.6 meter panjang. Kalau minat Jurassic Park dan Jurassic World, mesti pernah tengok pterosaur. Lebar kepak (wingspan) reptilia ini boleh mencecah 10 meter (Witton, et al., 2010). Tenggiling zaman dulu kala pun lagi besar daripada kereta.

Jadi persoalan sekarang – kenapa haiwan pakat jadi kecil?

Memahami Sifat Semulajadi Reptilia

Hidup reptilia sebenarnya lebih lengkap untuk dibandingkan dengan mamalia. Kerana haiwan-haiwan reptilia ada kelengkapan yang tiada pada jenis lain. Ambil contoh gigi reptilia. Buaya misalnya sentiasa bertukar-tukar gigi. Ada masa gigi tajam berjarum. Ada masa gigi tajam tegap. Lebih kurang macam jerung jugalah. Tetapi bagi buaya, punca pertukaran gigi adalah untuk memenuhi keperluan badan. Buaya membesar secara berkala; setiap tahun saiznya bertambah (Moscato, 2016). Maka keperluan kalori adalah berbeza mengikut umur (Isberg, 2010).

Reptilia juga mempunyai kantung udara pada tulang yang sudahpun kuat. Kantung-kantung ini adalah punca mereka sentiasa membesar sampai ke takat yang mana berat badan seimbang dengan kekuatan tulang.

Jadi kalian sendiri boleh nampak: buaya atau ular sepatutnya tiada masalah untuk besar sampai boleh jadi seperti dinosaur. Tetapi mereka tidak besar macam dinosaur langsung. Mereka hanya besar ikut fitrah mereka. Sekali lagi: apa punca?

Rahsia Pada Alam

Jawapan pada persoalan ini sudah lama ditemui. Cuma saintis perasan betul-betul pada tahun 2016. Untuk menjawab persoalan ini, kena tengok pada dinosaur dulu. Kita nampak dinosaur besar atas faktor depan mata (obvious factor). Walhal dinosaur sebenarnya adalah haiwan-haiwan yang mencapai tahap kesempurnaan berdasarkan hukum evolusi. Dengan kata lain, mereka mempunyai masa yang sangat cukup untuk berevolusi sampai besar. Kita kenal dinosaur pada tahap evolusi sudahpun sempurna.

Tyrannosaurus rex misalnya adalah keturunan Daspletosaurus torosus  (Blagic, 2017). Walaupun sama tinggi, T. rex sebenarnya lebih besar berbanding D. torosus.

Selain daripada hukum evolusi, alam sekarang sudah jauh berbeza untuk dibandingkan dengan zaman dulu. Makanan, habitat dan oksigen kena banyak; baru haiwan boleh menjadi besar secara semulajadi. Tiga benda ini memang banyak pada Zaman Triassic terdahulu, yakni punca dinosaur menjadi besar (Vermeij, 2016).

Maka penjelasannya mudah. Dua faktor utama memainkan peranan: sosial dan alam sekitar. Dan dua faktor ini lebih berpihak kepada mamalia, terutamanya dubuk dan serigala yang sangat pintar memburu secara strategik. Kalangan dubuk dan serigala meskipun pintar tidak boleh menandingi manusia. Faktor-faktor ini mematikan pengaruh ‘gergasi’ di Bumi ini.  Namun mamalia tidak boleh sentuh semua tempat. Disebabkan itulah buaya boleh membesar sampai ke satu tahap yang ia sudah dicabar pengaruh mamalia. Begitu juga dengan alam laut, apabila paus biru selamba membesar tanpa mengambil kira aturan alam di darat.

Menarik untuk fikirkan sebenarnya. Sesetengah orang mungkin mengetepikan ilmu ini atas alasan malas ambil tahu. Siap troll kata saintis kafir bagai. Tetapi lucunya, mereka tidak memberi sebarang nilai ilmu pun kepada orang ramai. Kena faham satu benda: bangsa yang berilmu akan menempa nama dalam sejarah.

RUJUKAN:

Blagic, D. (2017, Mac 23). Which dinosaur gave rise to Tyrannosaurus rex? Science Connected.

Isberg, S. (2010). Nutrition of juvenile saltwater crocodiles (Crocodylus porosus) in commercial production systems. CAB Reviews Perspective. 2 (91).

Moscato, D. (2016, Oktober 14). No, crocodiles are not immortal. Earth Touch News.

Vermeij, G. (2016, Januari 15). Gigantism and Its Implications for the History of Life. PLOS ONE.

Witton, M., et al. (2010). Clipping the Wings of Giant Pterosaurs: Comments on Wingspan Estimations and Diversity. Acta Geoscientica Sinica. 31: 79-81.


Beberapa Pakaian Yahudi Ketika Beribadah

Memperkenalkan beberapa pakaian semasa Yahudi beribadah. Sebenarnya banyak lagi pakaian Yahudi ini dipakai di dalam mereka ibadah.Tetapi, pada kali ini saya akan menyebutkan tiga pakaian sahaja.

Pakaian yang pertama ialah Kippah atau Kippot. Pakaian ini dipakai ketika mana mereka masuk beribadah didalam Synagoge mereka. Pemakaian Kippah ini amat digalakkan ketika mereka hendak beribadah.

Sebagaimana didalam kitab Talmud mereka menggambarkan  pemakaian kippah ini sebagai tanda penghormatan di dalam Synagoge.

Pakaian yang kedua ialah Shtreimel. Shtreimel merupakan topi berbulu yang menutup kepala para Rabbi Yahudi. Ada juga puak Yahudi di Jurusalem memakainya sejak mereka bar/bat mitvah (Baligh).

Pemakaian Shtreimel ini selalunya di pakai pada hari hari kebesaran mereka seperti Paskah, Purim dan Yom Kippur.

Dan yang terakhir ialah Tefilin.Tefilin ialah sebuah kotak yang diperbuat dari kulit dan berwarna hitam. Ianya dililit di kepala dan satu lagi tali hitam dililit pada bahagian lengan dan diikat dengan kemasan yang tersendiri. Di dalam kotak hitam itu berisi beberapa 10 perintah (Ten Commandment) yang ditulis dengan tulisan tangan.

Ianya dipakai pada waktu ibadat pagi kecuali pada hari Shabbat dan hari hari perayaan atau festival.

RUJUKAN:

myjewishlearning.com

judaism/www.bbc.co.uk

Artikel dikirimkan oleh Muqri Nizam untuk The Patriots.


Kenapa Selepas 6 Kali Misi Ke Bulan, Amerika Tak Hantar Manusia Ke Bulan Lagi?

John F. Kennedy mengangkat sumpah sebagai Presiden Amerika Syarikat pada 20 Januari 1961. Ketika itu ramai dalam kalangan rakyatnya berpendapat Kesatuan Soviet semakin menang dalam Perlumbaan Angkasa.

Sudahlah berjaya menghantar Sputnik 1, mereka dikejutkan lagi dengan pencapaian Yuri Gagarin. Maka Lyndon B. Johnson diminta menggunakan kapasiti sebagai Pengerusi Majlis Angkasa Kebangsaan untuk mengenalpasti strategi baru.

Amerika Syarikat mesti menjadi kuasa angkasa yang paling dominan.

Kennedy bertanya tentang kebolehan Amerika Syarikat untuk mencapai salah satu daripada berikut:

Hanya pilihan ketiga sahaja yang paling relevan, tetapi dijangka menelan perbelanjaan AS$22 bilion (AS$153 bilion hari ini).

Apabila rancangan ini dibentangkan, majoriti rakyat yang disoal menentang. Tetapi Kennedy menggunakan karisma dan kebolehan berucap untuk membuka minda rakyat.

Pendaratan Bulan bagi beliau ialah takdir Amerika Syarikat yang takkan boleh dielakkan, membawa panji kebebasan kerana pilih untuk memenuhi takdir tersebut.

Dan Projek Apollo menjadi warisan paling agung yang memperingati cita-cita Kennedy. Selepas itu lebih banyak misi-misi manusia mendarat di bulan berlaku. Malangnya, beliau tidak sempat melihat kejayaan Apollo 11, 12, 14, 15, 16 dan 17.

Dan dalam misi ini, seramai 12 angkasawan NASA telah menikmati permandangan daripada Bulan, sesuatu yang gagal dicapai Kesatuan Soviet. Program Apollo walau bagaimanapun berhenti selepas pendaratan Apollo 17 pada 19 Disember 1972. Sejak hari itu, Bulan tidak lagi menerima kunjungan manusia.

Teknologi Semakin Maju Tetapi…

Keengganan NASA untuk kembali ke Bulan menimbulkan persoalan daripada segelintir yang musykil terhadap kebenaran Program Apollo. Hujah mereka tentang teknologi sememangnya tepat. Antara 1972 hingga 2020, teknologi penerbangan dan aeroangkasa sudah berubah dengan ketara.

Saturn V sudah tidak lagi digunakan. Amerika Syarikat sedang membangunkan Space Launch System sebagai roket utama.

SpaceX pula berusaha untuk menyempurnakan Starship yang khabarnya boleh diguna semula.

Namun Bulan sekarang ini ialah suatu impian yang ketinggalan zaman. Seorang remaja mungkin teruja kalau mimpi berkahwin. Tetapi buat seorang warga emas, mimpi tersebut hanyalah mimpi sahaja.

Bulan pula ialah sebuah destinasi yang berhampiran – tetapi sekalipun dekat, misi pendaratan masih menghadapi satu kesukaran (yang tidak berubah sejak Program Apollo).

Dalam sebuah kajian diterbitkan Scientific Reports, angkasawan-angkasawan yang menyertai Program Apollo telah terdedah pada radiasi merb4h4ya.

Dan kesannya, mereka menghadapi masalah jantung. 43 peratus daripada angkasawan Apollo yang sudah men1ngg4l dunia menghadapi masalah sama, yakni empat kali ganda lebih tinggi untuk dibandingkan dengan angkasawan lain.

Biologi manusia masih sama. Terlalu lama di ruangan angkasa boleh menyebabkan kesan sampingan yang tidak baik untuk angkasawan.

Sistem imunisasi angkasawan juga boleh berubah, dengan kadar pengeluaran sel d4r4h merah berkurangan secara ketara.

Kekurangan sel ini akan menyebabkan anemia, yakni anggota badan tidak menerima oksigen secukupnya. Peredaran darah turut menghadapi masalah, dengan ancaman risiko darah beku. Belum lagi otot tulang yang turut terjejas.

Maka di sini jelas yang pendaratan Bulan ialah sebuah matlamat politik berlandaskan pencapaian saintifik.

Tentu sekali banyak lagi tentang Bulan yang belum diketahui. Dan pendaratan manusia bukanlah cara paling efisyen, kerana had seorang manusia yang terkekang kerana perlu makan, minum dan bernafas.

Alternatif yang lebih baik memandangkan kemajuan industri robotik dan komunikasi adalah menghantar rover. Kalau boleh menghantar prob dan rover ke bulan, kenapa manusia harus memilih opsyen yang membu-nuh seperti menghantar manusia ke bulan, malahan lebih membawa kos?

Marikh wajar dijadikan contoh. Tanpa baju angkasa, seorang manusia akan m4t1 serta-merta. Penghantaran manusia ke Marikh pula dijangka menelan perbelanjaan sebanyak AS$500 bilion, 200 kali ganda lebih mahal daripada program Curiosity.